cyanic-selkie/wikianc huggingface dataset:
༈ སྙིང་ཐིག་བསྟན་པའི་ལོ་རྒྱུས།
༼༈ རྫོགས་པ་ཆེན་པོ་ཀློང་ཆེན་སྙིང་ཐིག༽
རྙིང་མའི་མ་དགོན་དྲུག་ལས་གྲུབ་དབང་རྫོགས་ཆེན་ལས་ལྷག་པའི་མན་ངག་སྙིང་ཐིག་མ་བུར་ཉམས་བཞེས་མཛད་མཁན་བྱུང་མ་མྱོང་བ་ལྟ་བུ་ཡིན་ལ། བྱེ་བྲག་ཀློང་ཆེན་སྙིང་ཐིག་གི་ཕྱོགས་ལའང་ཤྲཱི་སིངྷའི་ཆོས་གྲྭ་ཆེན་མོའི་མཁན་རབས་ནོར་བུའི་ཕྲེང་བ་ལས་དཔལ་སྤྲུལ་རིན་པོ་ཆེ་དང་། རྒྱལ་སྲས་གཞན་ཕན་མཐའ་ཡས་སོགས་ཀློང་ཆེན་སྙིང་ཐིག་གི་བསྟན་བདག་དངོས་དང་། གྲུབ་དབང་རྫོགས་ཆེན་སྐུ་ཕྲེང་བཞི་པ་མི་འགྱུར་ནམ་མཁའི་རྡོ་རྗེ་མཆོག་ལ་ཀུན་མཁྱེན་འཇིགས་མེད་གླིང་པས་ཡེ་ཤེས་སྒྱུ་མའི་སྐུས་ལན་གསུམ་རྗེས་སུ་བཟུང་ཞིང་། གྲུབ་དབང་རྫོགས་ཆེན་སྐུ་ཕྲེང་ལྔ་པ་མཆོག་རྡོ་གྲུབ་ཆེན་རིན་པོ་ཆེའི་ཀློང་སྙིང་བླ་བརྒྱུད་དུ་འདྲེན་པར་མཛད་འདུག
ལྷག་པར་དུ་སྨྱོ་ཤུལ་མཁན་རིན་པོ་ཆེ་འཇམ་དབྱངས་རྡོ་རྗེ་མཆོག་གིས་མཁན་ཆེན་ངག་གི་དབང་པོའི་ཐུགས་སྲས་ཀ་ཆེན་བཞི་ཡི་ཡ་གྱལ་ལུང་སྤྲུལ་རིན་པོ་ཆེ་བློ་གྲོས་བཤད་སྒྲུབ་བསྟན་པའི་ཉི་མའི་ཞབས་པད་མཉེས་པ་གསུམ་གྱིས་བསྟེན་ནས་ཀློང་ཆེན་སྙིང་ཐིག་གི་དབང་ཁྲིད་མན་ངག་དང་བཅས་པ་བུམ་པ་གང་བྱོའི་ཚུལ་དུ་གསན་ཏེ་རྒྱས་པར་མཛད་པ་བཅས་དཔལ་གྲུབ་དབང་རྫོགས་ཆེན་གྱི་ཕྱོགས་སུ་ཀློང་ཆེན་སྙིང་ཐིག་ཇི་ལྟར་དར་བའི་ཚུལ་ལོ།།
ཡང་སྨྱོ་ཤུལ་ལུང་སྤྲུལ་རིན་པོ་ཆེའི་སྐུ་མདུན་ནས་རིགས་དང་དཀྱིལ་འཁོར་རྒྱ་མཚོའི་ཁྱབ་བདག་མཚན་བརྗོད་པར་དཀའ་ཡང་དོན་གྱི་སླད་དུ་མཚན་ནས་སྨོས་ན་༸སྐྱབས་རྗེ་གྲུབ་དབང་པད་ནོར་རིན་པོ་ཆེ་འཇིགས་མེད་ཐུབ་བསྟན་བཤད་སྒྲུབ་ཆོས་ཀྱི་སྒྲ་དབྱངས་དཔལ་བཟང་པོ་གང་གིས་གསན་པར་མཛད་པ་ཡིན་ཏེ། དེ་ཡང་སྨྱོ་ཤུལ་མཁན་རིན་པོ་ཆེའི་རྫོགས་ཆེན་ཆོས་འབྱུང་ལས། རྗེ་ཉིད་ཀྱི་ཞལ་ནས་ཁོ་བོ་ལུང་རྟོགས་མཆོག་སྤྲུལ་མདུན་སྙིང་ཐིག་རྩ་པོད་དང་ཁྲིད་ཡིག་ཡེ་ཤེས་བླ་མ་སོགས་མན་ངག་སྙན་བརྒྱུད་ཞུ་སྐབས་དུམ་བུའི་ལུགས་སུ་གདབ་པོའི་ངོ་སྤྲོད་ལན་གཉིས་གནང་། རྗེས་མའི་སྐབས་ནམ་ལངས་པའི་ཐོག་ཉི་མ་ཤར་བ་ལྟ་བུ་ཞིག་བྱུང་། དེ་ཚུན་འཕོ་འགྱུར་མི་འདུག་པ་འདི་རིག་སྟོང་རྗེན་པའི་ཡེ་ཤེས་ཡིན་པ་འདྲ་ཞེས་རྟོགས་པ་བརྙེས་པར་གསུངས་སོ།།
སྐབས་འདིར་དར་ཐང་མཆོག་སྤྲུལ་རིན་པོ་ཆེ་དཔལ་ཡུལ་རང་ལུགས་གནམ་ཆོས་ཐུགས་ཀྱི་སྙན་བརྒྱུད་སོགས་ཀྱི་བརྒྱུད་པ་གཙོ་ཆེ་ལ། སྙིང་ཐིག་ཆེན་མོའི་བརྒྱུད་པ་སྨྱོ་ཤུལ་ལུང་རྟོགས་མཆོག་སྤྲུལ་བཤད་སྒྲུབ་བསྟན་པའི་ཉི་མ་ནས་གཙོ་ཆེར་བགྲང་དགོས་ཞེས་སྐྱབས་རྗེ་བླ་མ་ཉིད་ནས་གསུངས་པ་བཞིན་ཡིན། ཅེས་གསུངས་འདུག་པས་སྤྱིར་དམ་པ་གང་ཉིད་ནི་ཐུགས་སྒམ་ཞིང་གསང་བ་བསྲུང་བ་ལ་དགྱེས་པས་ཉམས་རྟོགས་ཀྱི་ཡོན་ཏན་འཕེལ་ཚུལ་དང་། དག་པའི་གཟིགས་སྣང་བྱུང་ཚུལ་སོགས་ཞལ་ནས་ཚིག་ཟུར་ཙམ་ཡང་མི་གསུང་ཡང་འདི་ནི་སྐྱེས་བུ་དམ་པ་རྣམས་ཕན་ཚུན་བར་ལ་ཉམས་རྟོགས་སྐོར་བགྲོ་བ་རྨད་དུ་བྱུང་བའི་ནང་མོལ་ཡིན་པས་བྱིན་རླབས་ཤིན་ཏུ་ཆེའོ།།
མགོན་པོ་གང་ཉིད་ནི་འཕོ་ཆེན་རྡོ་རྗེའི་སྐུ་མཆོག་བརྙེས་པའི་པཎ་ཆེན་བི་མ་ལ་མི་ཏྲས་ལོ་བརྒྱ་ཕྲག་རེའི་མཚམས་སུ་སྙིང་ཐིག་བསྟན་པ་དག་ཐེར་ཆེད་དུ་འབྱོན་པར་ཞལ་བཞེས་མཛད་ཅིང་། མི་འགྱུར་བའི་རྟགས་སུ་ཤངས་རྩེ་ནས་ཨ་དཀར་པོ་ཟགས་ལ་ཁད་པ་ཞིག་ཡོད་པར་གསུངས་པ་དང་མཐུན་པར་མཁན་ཆེན་ངག་གི་དབང་པོ་པདྨ་ལས་འབྲེལ་རྩལ་གྱིས་བི་མ་མི་ཏྲ་མངོན་སུམ་ཡིན་པར་ལུང་བསྟན་པ་དང་། ལྔ་བརྒྱའི་གཙུག་རྒྱན་པཎ་ཆེན་བི་མ་ལ། །ཞེས་མཁན་ཆེན་ཉིད་ཀྱི་གསོལ་འདེབས་ཚིགས་བཅད་དེ་ཉིད་ཞལ་བསྒྱུར་མཛད་ནས་རིན་པོ་ཆེར་གནང་བས་མཚོན་ངེས་དོན་གྱི་རྒྱལ་ཚབ་ཏུ་དབང་བསྐུར་བའོ།།
འབྲུག་ཆོས་ཀྱི་རྒྱལ་པོའི་བརྟན་བཞུགས།
༈ རྒྱལ་པོའི་བརྟན་བཞུགས།
༈ འབྲུག་ཙན་དན་བཀོད་པའི་བཀོད་པའི་རྒྱལ་ཁབ་ན། །དཔལ་ལུགས་གཉིས་བསྟན་སྲིད་སྐྱོང་བའི་མགོན། །འབྲུག་རྒྱལ་པོ་མངའ་བདག་རིན་པོ་ཆེ། སྐུ་འགྱུར་མེད་བརྟན་ཅིང་ཆབ་སྲིད་འཕེལ། །ཆོས་སངས་རྒྱས་བསྟན་པ་དར་ཞིང་རྒྱས། །འབངས་བདེ་སྐྱིད་ཉི་མ་ཤར་བར་ཤོག །།
ནད་རིགས་སེལ་བྱེད་སངས་རྒྱས་སྨན་བླའི་སྒྲུབ་ཐབས།
༄༅། །སངས་རྒྱས་སྨན་བླའི་སྒྲུབ་ཐབས་བཞུགས་སོ།།
བྱམས་མགོན་སྤྲུལ་སྐུ་མི་ཕམ་ཆོས་ཀྱི་ཉིན་བྱེད་མཆོག་གི་ཞབས་བརྟེན།
༈ བྱམས་མགོན་སྤྲུལ་སྐུ་མི་ཕམ་ཆོས་ཀྱི་ཉིན་བྱེདམཆོག་གི་ཞབས་བརྟན།
༈ ཨོཾ་སྭསྟི། མི་འགྱུར་བདེ་ཆེན་ཡེ་ཤེས་རོལ་མོའི་སྤྲིན། །ས་གསུམ་ཕན་བདེའི་གཉེན་དུ་ཡོངས་ཤར་བ། །རྩ་གསུམ་རྒྱལ་བ་རྒྱ་མཚོའི་བྱིན་རླབས་ཀྱིས། །མི་ཕམ་ཆོས་ཀྱི་ཉིན་བྱེད་ཞབས་བརྟན་གསོལ། །ངོ་མཚར་དགའ་ལྡན་ཞིང་གི་མགོན་པོ་ཉིད། །འདུལ་བྱའི་འགྲོ་ལ་རྗེས་ཆགས་སྤྲུལ་པའི་སྐུ། དམ་པའི་ཡོན་ཏན་དཔལ་གྱིས་མཛེས་བཞིན་དུ། །བསྟན་པའི་སྒྲོན་མེ་མཆོག་ཏུ་ཞབས་བརྟན་གསོལ། །དེ་ལྟར་གསོལ་བཏབ་བསླུ་མེད་བདེན་མཐུ་ཡིས། །མགོན་ཁྱོད་བསྟན་དང་འགྲོ་བའི་སྤྱི་དཔལ་དུ། །ཞབས་ཟུང་རྡོ་རྗེའི་ཁྲི་ལས་མི་གཡོ་བར། །བསྐལ་བརྒྱར་ཆོས་འཁོར་སྐོར་བཞིན་བཞུགས་སུ་གསོལ། །ཞེས་པའང་སྐྱབས་རྗེ་ཁྲི་རབས་༧༠ པ་སྤྲུལ་སྐུ་འཇིགས་མེད་ཆོས་ཀྱིས་གྲགས་པས་སྨོན་པའོ།
རྒྱལ་སྲས་བསྟན་འཛིན་རབ་རྒྱས་ཀྱི་ཡང་སྲིད་འཇིགས་མེད་བསྟན་འཛིན་དབང་པོའི་ཞབས་བརྟན།
༄༅། །རྒྱལ་སྲས་བསྟན་འཛིན་རབ་རྒྱས་མཆོག་གི་ཡང་སྲིད་འཇིགས་མེད་བསྟན་འཛིན་དབང་པོའི་ཞབས་བརྟན་བཞུགས་སོ།།
འབྲུག་དང་ཕྱི་རྒྱལ་གྱི་སྲིད་བྱུས།
ཕྱི་རྒྱལ་གྱི་སྲིད་བྱུས་ཟེར་མི་འདི་ གཙོ་བོ་ར་རྒྱལ་ཡོངས་ཀྱི་མཐའ་དོན་དང་དམིགས་ཡུལ་ དེ་ལས་རེ་འདོད་ཚུ་སྒྲུབ་ཐབས་དང་ རང་ར་སོ་སོའི་རྒྱལ་ཁབ་ཀྱི་རང་བཙན་འདི་སྲུང་སྐྱོབ་འབད་ནི་དང་ མི་ཉམས་རྒྱུན་སྐྱོང་འབད་ནིའི་དོན་ལུ་དམིགས་ཏེ་རྩམ་ཨིན་པས། དེ་བཟུམ་སྦེ་ ང་བཅས་རའི་འབྲུག་རྒྱལ་ཁབ་འདི་ རྒྱ་གར་དང་རྒྱ་ནག་རྒྱལ་ཁབ་གཉིས་ཀྱི་བར་ན་ཆགས་ཏེ་ཡོད་པའི་ཁར་ ཉིནམ་གཅིག་བ་ཉིནམ་གཅིག་ དམངས་གཙོའི་གཞུང་དང་རྩ་ཁྲིམས་དང་འབྲེལ་བའི་ལཱ་ལུ་ཤུགས་འཕེལ་བའི་དུས་ཚོད་དང་བསྟུན་ སྲིད་བྱུས་མང་རབས་ཅིག་བརྩམས་ཏེ་འདུག། འབྲུག་རྒྱལ་ཁབ་ནང་ སྲིད་བྱུས་བརྩམ་དགོ་པའི་རྒྱུ་མཚན་ཡང་ རྒྱལ་ཁབ་ཡར་རྒྱས་འགྱོ་བའི་བསྒང་འབདཝ་ལས་ རྒྱལ་ཁབ་ཀྱི་རང་བཙན་སྲུང་སྐྱོབ་དང་། ཉེན་སྲུང་དང་གཅིག་མཐུན་ཡར་དྲག་གཏང་ནི། རང་སོའི་སྔར་སྲོལ་ལམ་ལུགས་ཚུ་ མི་ཉམས་གོང་འཕེལ་བཏང་སྟེ་ ཕ་བརྒྱུད་བུ་བརྒྱུད་སྦེ་བདག་འཛིན་འཐབ་ཚུགས་ནིའི་དོན་ལུ་ཨིན་པས། དེ་མ་ཚད་རྒྱལ་ཁབ་ཚུ་གི་བར་ན་མཐུན་ལམ་ཡར་དྲག་གཏང་ནི་དང་ སྤྱིར་འཛམ་གླིང་ནང་དགའ་སྐྱིད་དང་ཞི་བདེ་འབྱུང་ཐབས་ལུ་ཨིན་པས།
ཁུངས་གཏུག།  Ministry of foreign affair of royal government of Bhutan (2018) foreign relation   with Bhutan https://en.wikipedia.org/wiki/Foreign_relations_of_Bhutan
རྫོང་ཁ་གོང་འཕེལ་ལྷན་ཚོགས།
སྤྱི་ལོ་ ༡༩༨༦ ལུ་ མི་དབང་འབྲུག་རྒྱལ་བཞི་པ་ དཔལ་འཇིགས་མེད་སེང་གེ་དབང་ཕྱུག་མཆོག་གིས་ རྫོང་ཁ་གོང་འཕེལ་གྱི་འཆར་གཞི་དང་ སྲིད་བྱུས་ལམ་སྟོན་ཚུ་བརྩམ་ནིའི་དོན་ལུ་ རྫོང་ཁའི་གྲོས་ཚོགས་བཙུགས་དགོ་པའི་བཀའ་རྒྱ་གནང་ནུག དེ་ལས་སྤྱི་ལོ་ ༡༩༨༩ ལུ་ ཤེས་རིག་ལྷན་ཁག་འོག་གི་ རྫོང་ཁ་གོང་འཕེལ་སྡེ་ཚན་དང་ རྫོང་ཁའི་གྲོས་ཚོགས་གཉིས་གཅིག་ཁར་བསྡབས་ཞིནམ་ལས་ རྫོང་ཁ་གོང་འཕེལ་ལྷན་ཚོགས་འདི་རང་སྐྱོང་གི་གཙུག་སྡེ་ཅིག་སྦེ་ གཞི་བཙུགས་མཛད་གནང་ནུག ད་རེས་ ལྷན་ཚོགས་འདི་ རྒྱལ་ཁབ་ནང་ལུ་ རྫོང་ཁ་གོང་འཕེལ་དང་དར་ཁྱབ་གཏང་མིའི་གཙུག་སྡེ་མཐོ་ཤོས་གཅིག་སྦེ་གནས་སྟེ་ཡོདཔ་ཨིན།
རྫོང་ཁ་གོང་འཕེལ་ལྷན་ཚོགས་ཀྱིས་ རྒྱལ་ཁབ་ནང་ལུ་ ཤེས་རིག་ལམ་ལུགས་དང་མི་མང་ཞབས་ཏོག་གིས་མ་ཚད་པར་ སྐད་ཡིག་གནས་ཚད་ཡར་འཕེལ་དང་ རྒྱ་སྐྱེད་ཀྱི་ཐོག་ལས་ རྫོང་ཁ་དར་ཁྱབ་གཏང་ནིའི་འཆར་གཞི་ཚུ་བརྩམས་དོ་ཡོདཔ་ཨིན།གནས་ཚད་ཡར་འཕེལ་གྱི་ནང་ བརྡ་སྦྱོར་དང་ཚིག་མཛོད། དེ་ལས་ ཡིག་སྡེབ་འབྲི་ཐངས་ཀྱི་ལམ་ལུགས་ཚུ་རྩོམ་སྒྲིག་འབད་དེ་ རྫོང་ཁའི་སྐད་ཡིག་འདི་གནས་ཚད་དང་ལྡནམ་བཟོ་ནི་ལུ་གཙོ་བོ་བཟུང་དོ་ཡོདཔ་དང་། སྐད་ཡིག་རྒྱ་སྐྱེད་ནང་ དགོས་མཁོ་དང་བསྟུན་ དེང་སང་གི་གནས་སྟངས་དང་འབྲེལ་བའི་རྫོང་ཁའི་ཐ་སྙད་བཟོ་ནི་དང་ མིང་ཚིག་གསར་རྩོམ་གྱི་ལཱ་ཚུ་འབདཝ་ཨིན།
འདི་བཟུམ་སྦེ་ རྫོང་ཁ་གོང་འཕེལ་ལྷན་ཚོགས་ཀྱིས་ ཡོངས་གྲགས་ཡོད་པའི་གློག་རིག་རིམ་ལུགས་ཚུ་ནང་ལུ་ གནས་ཚད་གཞིར་བཞག་གི་རྒྱབ་སྐྱོར་མཐུན་རྐྱེན་ཚུ་བཟོ་ནི་ལུ་བརྩོན་ཤུགས་བསྐྱེད་དོ་ཡོདཔ་ཨིན། དེའི་ནང་ལས་ ཁྱབ་ཆེ་དྲགས་སྦེ་ལག་ལེན་འཐབ་མི་འདི་ རྫོང་ཁ་གོང་འཕེལ་ལྷན་ཚོགས་ཀྱིས་བཟོ་སྟེ་བཀྲམ་སྤེལ་འབད་མི་ རྫོང་ཁ་ཡུ་ནི་ཀོཌི་གི་རིམ་ལུགས་འདི་ཨིན།  རིམ་ལུགས་འདི་ ཨེམ་ཨེས་ཝུན་ཌོ་ (MS Window) དང་ ལི་ནཱགསི་ (Linux)། ཨེ་པཱལ་ཨོ་ཨེས་ཨེགས (Apple OSX) ཚུ་གིས་མ་ཚད་པ་ གཞན་ཡང་ ཡོངས་འབྲེལ་རིམ་ལུགས་  (Internet) དང་ཀུན་གྱིས་སྤྱོད་ཚུགས་པའི་གློག་རིག་རིམ་ལུགས་ (Open Office) མའི་ཀོ་རོ་སོཕཊི་ (Microsoft Office) ཨེཌོ་སྦི་ཨིན་ཌི་ཟཱནི (Adobe’s InDesign) ཚུའི་ནང་ལུ་ ལེགས་ཤོམ་སྦེ་ལག་ལེན་འཐབ་བཏུབ་བཟོ་སྟེ་ཡོདཔ་ཨིན། འདི་དང་འདྲཝ་སྦེ་ འགྲུལ་འཕྲིན་དང་བརྡ་དོན་འཕྲུལ་རིག་ཚུའི་ནང་ཡང་ རྫོང་ཁ་འདི་ལག་ལེན་འཐབ་བཏུབ་སྦེ་བཟོ་སྟེ་ཡོད།
དེ་ཁར་ རྫོང་ཁ་གོང་འཕེལ་ལྷན་ཚོགས་ཀྱིས་ རྫོང་ཁའི་རྩོམ་རིག་གི་ཐོན་ཁུངས་ཡར་དྲག་གཏང་ནི་དང་ གཞན་ཡང་འབྲུག་གི་སྐད་རིགས་ ༡༨ ཡོད་མི་ཚུ་ ཡིག་ཐོག་བཀོད་ནིའི་ནང་ བློ་སྤོབས་བསྐྱེད་བཅུག་དོ་ཡོདཔ་ཨིན། འདི་བཟུམ་སྦེ་ རྫོང་ཁ་ལག་ལེན་རྒྱ་སྐྱེད་ཀྱི་དོན་ལུ་ འབྲི་རྩོམ་དང་དཔེ་དེབ་འགྲན་བསྡུར། རྩོད་བསྡུར། དྲི་བ་འདྲི་ལན། ཡིག་སྡེབ་འགྲན་བསྡུར། དེ་ལས་ བརྡ་བརྒྱུད་ལས་རིམ་ཚུའི་ནང་ཡང་ རྒྱབ་སྐྱོར་འབད་དོ་ཡོདཔ་ཨིན།
www.dzongkha.gov.bt
འབྲུག་གི་ཆོས་རྒྱལ་དཔལ་འཇིགས་མེད་སེངྒེ་དབང་ཕྱུག་མཆོག་གི་ཞབས་བརྟན།
༄༅། །འབྲུག་གི་ཆོས་རྒྱལ་༧ དཔལ་འཇིགས་མེད་སེངྒེ་དབང་ཕྱུག་མཆོག་གི་བརྟན་བཞུགས།། ༄༅། །ཨོཾ་སྭསྟི། ངོ་བོ་ཀ་དག་ཆོས་སྐུ་འོད་དཔག་མེད། །རང་བཞིན་ལྷུན་གྲུབ་ལོངས་སྐུ་སྤྱན་རས་གཟིགས། །ཐུགས་རྗེ་ཀུན་ཁྱབ་སྤྲུལ་སྐུ་པདྨ་འབྱུང།། སྐུ་གསུམ་རྒྱལ་བས་དེང་འདིར་ཤིས་པ་སྩོལ། །ཤམྦྷ་ལ་རུ་རིགས་ལྡན་པད་དཀར་འཛིན། །ཁ་བ་ཅན་དུ་སྲོང་བཙན་སྒམ་པོའི་ཞབས། །ཞིང་འདིར་དཔལ་ལྡན་འབྲུག་པ་བདུད་འཇོམས་རྗེ། །སྙིང་ནས་དྲན་ནོ་བྱང་ཆུབ་བར་དུ་སྐྱོངས། །གང་གི་གསང་གསུམ་སྒྱུ་འཕྲུལ་བསམ་ཡས་ཀྱང་། །ལྗོངས་འདིའི་འགྲོ་ལ་རྗེས་སུ་ཆགས་པའི་དཔྱིད། །སླར་ཡང་འོ་མའི་གྲོང་གི་ཤར་རིའི་རྩེར།། གཟུགས་སྐུའི་ཉིན་བྱེད་འཆར་འདི་ཨེ་མ་ཧོ། །དེས་ན་འཇིགས་མེད་བརྟུལ་ཞུགས་རབ་འཆང་ཞིང་། །མི་ཡི་སེངྒེའི་རྣམ་རོལ་ས་ཡི་ལྷ། །དབང་ཕྱུག་ཆེན་པོའི་དཔལ་གྱིས་མཛེས་བཞིན་དུ། །རྡོ་རྗེའི་ཁྲི་ལ་བསྐལ་བརྒྱར་ཞབས་བརྟན་ཤོག །ལུགས་གཉིས་ཁྲིམས་ཀྱི་སྣང་བ་ཆེས་འབར་བས། །མི་མཐུན་རྒུད་པའི་སྨག་རུམ་ཀུན་བསལ་ནས། །བདེ་སྐྱིད་རྫོགས་ལྡན་གསར་པའི་དགའ་སྟོན་ལ། །རང་དབང་སྤྱོད་པའི་དུས་ལས་ཡོལ་མེད་ཤོག། །དཔལ་ལྡན་འབྲུག་པའི་འཕྲིན་ལས་རྣམ་བཞི་ཡིས། །བསྐྱངས་པའི་སྨན་ལྗོངས་འབྲུག་གི་རྒྱལ་ཁམས་འདིར། །དཔལ་ལྡན་འབྲུག་པའི་ཆབ་སྲིད་དགུང་དུ་ཕྱུར། །གྲགས་པའི་དབྱངས་སྙན་འབྲུག་ལྟར་སྒྲོགས་པར་ཤོག། །བདག་སོགས་རྗེ་བློན་འབངས་འཁོར་བཅས་པ་རྣམས། །སྐྱེ་བ་འདི་དག་ཚེ་རབས་གཞན་དག་ཏུ། །ལས་སྨོན་བཟང་པོས་གཅིག་ཏུ་འབྲེལ་བ་ཡིས། །རྔ་ཡབ་དཔལ་རིའི་ཞིང་དུ་བགྲོད་པར་ཤོག །རྩ་གསུམ་རྒྱལ་བ་རྒྱ་མཚོའི་བྱིན་རླབས་དང་། །ཆོས་ཅན་ཆོས་ཉིད་ཟབ་མོའི་བདེན་པའི་སྟོབས། །བདག་ཅག་ལྷག་བསམ་རྣམ་པར་དག་པའི་མཐུས། །ཇི་ལྟར་སྨོན་པ་དེ་བཞིན་འགྲུབ་པར་ཤོག། །ཅེས་ཚིགས་བཅད་བཀྲ་ཤིས་རྟགས་ཀྱི་གྲངས་ལྡན་འདི་ཡང་མི་དབང་འཇིགས་མེད་སེངྒེ་མཆོག་ལ་སྔར་ནས་སར་གནས་སེམས་དཔའ་ཞིག་གི་སྤྲུལ་པ་ཡིན་པའི་འདུ་ཤེས་ཡོད་པའི་ཁར་ད་ཆར་རྒྱལ་སྲས་བསྟན་འཛིན་རབ་རྒྱས་ཀྱི་སྤྲུལ་སྐུ་འཇིགས་མེད་བསྟན་འཛིན་དབང་པོ་དེ་ཉིད་སྔོན་གནས་རྗེས་དྲན་གསུང་གིས་མཐུ་ཆེན་ཆོས་ཀྱི་རྒྱལ་པོའི་རྣམ་རོལ་དུ་གསལ་བར་སྟོན་པ་མ་ཟད། དེ་ལྟར་ངེས་པའི་རྒྱུ་མཚན་གཞན་ཡང་མང་དུ་མཐོང་བའི་རྒྱུ་རྐྱེན་ཚོགས་པ་ལ་བརྟེན་ནས་ལྷོ་ནང་སྐྱེ་འགྲོའི་བདེ་སྐྱིད་གོང་དུ་འཕེལ་བའི་རྟེན་འབྱུང་དུ་དམིགས་ཏེ། གང་གི་ཐུགས་རྗེའི་འོག་ཏུ་འཚོ་བའི་འབྲུག་ཆོས་སྲིད་མངའ་སྡེ་ཡོངས་ཀྱི་མགྲིན་ཚབ་ཏུ་མཁན་རབས་བདུན་ཅུ་པའི་མིང་ཙམ་འཛིན་པ་འཇིགས་མེད་ཆོས་ཀྱི་གྲགས་པས་གནམ་ལོ་ས་ཡོས་ཆོ་འཕྲུལ་ཟླ་བ་དང་པ་ཡར་ཚེས་བཅོའི་ཉིན་སྤུངས་ཐང་བདེ་ཆེན་ཕོ་བྲང་དུ་སྙིང་ནས་སྨོན་པ་དགེ་ལེགས་སུ་གྱུར་ཅིག
རྗེ་མཁན་ཁྲི་རབས་༧༠ པ་སྤྲུལ་སྐུ་འཇིགས་མེད་ཆོས་གྲགས་མཆོག་གི་ཞབས་བརྟན།
༄༅། །སྐྱབས་རྗེ་ཁྲི་རབས་༧༠ པ་སྤྲུལ་སྐུ་འཇིགས་མེད་ཆོས་གྲགས་མཆོག་གི་ཞབས་བརྟན་བཞུགས་སོ།།
༄༅། །ཨོཾ་སྭསྟི། རྒྱལ་ཀུན་ཐུགས་རྗེའི་ཆུ་གཏེར་ལས་བལྟམས་པའི།། གསང་གསུམ་མཛད་འཕྲིན་སྟོན་ཟླའི་འོད་སྟོང་གིས། །ཐུབ་བསྟན་ཀུ་མུཏ་འཛུམ་བརྒྱ་འགྲོལ་མཛད་པ། །ངག་དབང་འཇིགས་མེད་ཆོས་གྲགས་ཞབས་བརྟན་གསོལ། །མདོ་སྔགས་ཆོས་ཚུལ་ཟབ་ཅིང་རྒྱ་ཆེའི་བཅུད། །སྨིན་གྲོལ་བསྐྱེད་རྫོགས་གདམས་པའི་ཟིལ་དངར་རྒྱུན། །སྐལ་ལྡན་བུང་བའི་ཚོགས་ལ་འགྱེད་པའི་གཉེན། །ངག་དབང་འཇིགས་མེད་ཆོས་གྲགས་ཞབས་བརྟན་གསོལ། །དེ་ལྟར་གསོལ་བཏབ་སྨོན་པའི་བདེན་མཐུ་ཡིས། །མགོན་ཁྱོད་བསྟན་དང་འགྲོ་བའི་གཙུག་རྒྱན་དུ། །ཞབས་ཟུང་རྡོ་རྗེའི་ཁྲི་ལས་མི་གཡོ་བར། །བསྐལ་བརྒྱར་ཆོས་འཁོར་བསྐོར་བཞིན་བཞུགས་སུ་གསོལ། །ཅེས་པ་འདིའང་རྗེ་ཁྲི་རབས་༦༨་ཡོན་ཏན་འོད་ཀྱིས་མཛད་པའོ།།
༄༅། །སྐྱབས་རྗེ་རིན་པོ་ཆེ་༧ ཁྲི་རབས་བདུན་ཅུ་པའི་ཞབས་བརྟན་བཞུགས་སོ།།
༈ ཨོཾ་སྭསྟི། སྟོབས་བཅུ་ལྡན་པ་ཀུན་གྱི་ཡེ་ཤེས་ཟླ། །མོས་པའི་ཆུ་ཀླུང་དེ་སྙེད་སྒྱུ་འཕྲུལ་གཟུགས། །རྣམ་པར་རོལ་པས་འགྲོ་བ་འདྲེན་པའི་མགོན།།འཇིགས་མེད་ཆོས་ཀྱི་གྲགས་པར་ཞབས་བརྟན་གསོལ། །འཇིགས་རུང་འཁོར་བའི་གནས་སུ་འཕྱན་པ་རྣམས། །འཕོ་མེད་བདེ་བའི་ས་ལ་འགོད་པའི་སླད། །ཟབ་རྒྱས་ཆོས་ཀྱི་གདམས་པ་བདུད་རྩིའི་རྒྱུན། །སྩོལ་བའི་གྲགས་པ་སྙན་ལ་ཞབས་བརྟན་གསོལ། །སྡེ་སྣོད་རབ་འབྱམས་འཛིན་པའི་ངོ་མཚར་མཐོ། །རྒྱུད་སྡེ་རྒྱ་མཚོའི་ལུང་གི་གཏེར་མཛོད་ཆེ། །སྙིང་པོ་མན་ངག་ཟབ་མོའི་འབྱུང་གནས་མཆོག །ཆོས་ཀྱི་དབང་ཕྱུག་ཆེན་པོར་ཞབས་བརྟན་གསོལ། །རྣམ་དག་ཚུལ་ཁྲིམས་རི་དབང་བརྟན་པ་ལ། །ཏིང་འཛིན་ལྷ་ཡི་ལྗོན་པ་རབ་ཏུ་རྒྱས། །ཤེས་རབ་འབྲས་བུའི་སྙེ་མས་མཛེས་པའི་དཔྱིད།། སྐྱེ་དགུ་ལེགས་བྲིས་འདོད་འཇོར་ཞབས་བརྟན་གསོལ། །མཆོག་གསུམ་སྐྱབས་ཡུལ་རྒྱ་མཚོའི་བྱིན་རླབས་དང་། །ལྷག་བསམ་དག་པས་གསོལ་བཏབ་བསླུ་མེད་མཐུས། །མགོན་ཁྱོད་ཞབས་པད་རྡོ་རྗེའི་ཆོས་སུ་བརྟན། །བསྟན་འགྲོའི་མཛད་འཕྲིན་དར་རྒྱས་མཐར་ཕྱིན་ཤོག །ཅེས་པ་འདིའང་རྟ་མགོ་ནང་པའི་མཐོ་རིམ་བཤད་གྲྭར་འཁོད་པའི་སློབ་བུ་རྣམས་ཀྱི་བཞེད་སྐོང་དུ། སྐྱབས་མགོན་གང་གི་ཐུགས་རྗེའི་གྲིབ་བསིལ་ལ་བརྟེན་པ་རྨོངས་གཟུགས་བསམ་གཏན་རྡོ་རྗེ་མིང་གིས་རབ་འབྱུང་བཅུ་བདུན་པའི་ཤིང་ཕོ་སྤྲེལ་ལོ་ཆུ་སྟོད་ཟླ་བའི་དམར་ཕྱོགས་རྫོགས་པ་གཉིས་པའི་ཉིན་བྲིས་པ་དགེ་ལེགས་སུ་གྱུར་ཅིག།
ལྷ་ལས་ཕུལ་དུ་བྱུང་བའི་བསྟོད་པ།
༄༅། །ལྷ་ལས་ཕུལ་དུ་བྱུང་བའི་བསྟོད་པ་བཞུགས་སོ།།
བླ་མ་ངག་དབང་རྣམ་རྒྱལ་གྱིས་མཛད་པའི་དགེ་སྦྱོར་བདུན་པའི་སྨོན་རམ་བསྡུས་པ།
༄༅། །དགེ་སྦྱོར་བདུན་པའི་སྨོན་ལམ་དོན་བསྡུས་བཞུགས་སོ།།
བསམ་པ་མྱུར་འགྲུབ་མ།
༄༅། །བསམ་པ་མྱུར་འགྲུབ་མ་བཞུགས་སོ།།
༄༅། །ཨེ་མ་ཧོ༔ མཚོ་དབུས་གེ་སར་པདྨའི་སྡོང་པོ་ལ། །སྐུ་ལྔ་ཡེ་ཤེས་ལྷུན་གྱིས་གྲུབ་པའི་ལྷ། །རང་བྱུང་ཆེན་པོ་པདྨ་ཡབ་ཡུམ་ནི། །མཁའ་འགྲོའི་སྤྲིང་ཕུང་འཁྲིགས་ལ་གསོལ་བ་འདེབས། །བསམ་པ་མྱུར་དུ་འགྲུབ་པར་བྱིན་གྱིས་རློབས། །ལས་ངན་སྤྱད་པའི་རྣམ་སྨིན་མཐུས་བསྐྱེད་པའི། །ནད་གདོན་བར་ཆད་དམག་འཁྲུག་མུ་གེའི་ཚོགས། །ཁྱོད་ཞལ་དྲན་པའི་མོད་ལ་ཟད་བྱེད་པའི། །ཞལ་བཞེས་སྙིང་ནས་བསྐུལ་ལོ་ཨུ་རྒྱན་རྗེ། །བསམ་པ་མྱུར་དུ་འགྲུབ་པར་བྱིན་གྱིས་རློབས། །དད་དང་ཚུལ་ཁྲིམས་གཏོང་ལ་གོམས་པ་དང་། །ཐོས་པས་རྒྱུད་གྲོལ་ཁྲེལ་ཡོད་ངོ་ཚ་ཤེས། །ཤེས་རབ་ཕུན་སུམ་ཚོགས་པའི་ནོར་བདུན་པོ། །སེམས་ཅན་ཀུན་གྱི་རྒྱུད་ལ་རབ་ཞུགས་ནས། །འཇིག་རྟེན་བདེ་སྐྱིད་ལྡན་པར་དབུགས་འབྱིན་མཛོད། །བསམ་པ་མྱུར་དུ་འགྲུབ་པར་བྱིན་གྱིས་རློབས། །གང་ལ་ནད་དང་སྡུག་བསྔལ་མི་འདོད་རྐྱེན། །འབྱུང་པོའི་གདོན་དང་རྒྱལ་པོའི་ཆད་པ་དང་། །མེ་ཆུ་གཅན་གཟན་ལམ་འཕྲང་འཇིགས་པ་སོགས། །ཚེ་ཡི་ཕ་མཐར་ཐུག་པའི་གནས་སྐབས་ཀུན། །སྐྱབས་དང་རེ་ས་གཞན་ན་མ་མཆིས་པས། །ཐུགས་རྗེས་ཟུངས་ཤིག་གུ་རུ་ཨུ་རྒྱན་རྗེ། །བསམ་པ་མྱུར་དུ་འགྲུབ་པར་བྱིན་གྱིས་རློབས། །ཨུ་རྒྱན་རིན་པོ་ཆེ་ལ་གསོལ་བ་འདེབས། །འགལ་རྐྱེན་བར་ཆད་མི་འབྱུང་ཞིང་། །མཐུན་རྐྱེན་བསམ་པ་འགྲུབ་པ་དང་། །མཆོག་དང་མཐུན་མོང་དངོས་གྲུབ་སྩོལ།།
སྡོམ་གསུམ་སྨོན་ལམ་རྣམ་གྲོལ་ལམ་བཟང་།
༄༅། །སྡོམ་གསུམ་སྨོན་ལམ་རྣམ་གྲོལ་ལམ་བཟང་བཞུགས་སོ།།
བསྟན་པ་རྒྱས་པའི་སྨོན་རམ་ཚེས་པའི་ཟླ་བ།
༄༅། །དཔལ་ལྡན་འབྲུག་པའི་བསྟན་པ་དར་རྒྱས་སུ་འགྱུར་བའི་ལེགས་སྨོན་ཚེས་པའི་ཟླ་བ་ཞེས་བྱ་བ་བཞུགས་སོ།།
༄༅། །བསླུ་མེད་དཀོན་མཆོག་རིན་ཆེན་རྩ་བ་གསུམ། །ཁྱད་པར་བསྟན་བསྲུང་མཧཱ་ཀཱ་ལའི་ཚོགས། །བདག་ལ་བརྩེར་དགོངས་བདག་གིས་སྨོན་པ་འདི། །གེགས་མེད་ཡིད་བཞིན་འགྲུབ་པའི་མཐུན་འགྱུར་མཛོད། །ཕན་བདེའི་ལེགས་ཚོགས་མ་ལུས་འབྱུང་བའི་གཞི། །ཐུབ་བསྟན་ནོར་འཛིན་སྤྱི་དང་ཁྱད་པར་དུ། །སྨན་ལྗོངས་ས་ཡི་ཐིག་ལེར་ཁྱབ་པ་ཡི། །དཔལ་ལྡན་འབྲུག་པའི་བསྟན་པ་རྒྱས་གྱུར་ཅིག །རྒྱལ་བས་ལུང་བསྟན་དྭགས་པོ་བཀའ་བརྒྱུད་ཀྱི། །བསྟན་པ་ཡོངས་རྫོགས་རིང་ལུགས་སྙིང་པོའི་བཅུད། །སྒྲུབ་བརྒྱུད་བསྟན་པའི་བཀའ་བབ་ཉིད་གྱུར་པ། །དཔལ་ལྡན་འབྲུག་པའི༴ །སྤྱན་རས་གཟིགས་དབང་བརྒྱད་ཅུ་རྩ་བཞི་ཡིས། །སྙིང་པོའི་བསྟན་པ་གསལ་བར་ཞལ་འཆེ་བཞིན། སྤྲུལ་པའི་གདུང་འཛིན་ནོར་བུའི་ཕྲེང་ཚོགས་ཀྱིས། །དཔལ་ལྡན༴ །མཁས་གྲུབ་རིན་ཆེན་འབྱུང་གནས་རྒྱ་མཚོ་ཆེར། །མདོ་སྔགས་ཆོས་ཀྱི་ཆུ་ཀླུང་ཀུན་འདུས་ཤིང་། །བཤད་སྒྲུབ་འཛིན་སྐྱོང་སྤེལ་བའི་རླབས་ཆེན་གྱིས། །དཔལ་ལྡན༴ །སྡེ་སྣོད་སྲོག་ཤིང་རྒྱུད་སྡེ་ནོར་བུའི་ཏོག་སྒྲ་ཚད་རིག་པའི་གོས་བཟང་ཤམ་བུ་ཅན། །ཡོངས་རྫོགས་བསྟན་པའི་རྒྱལ་མཚན་མཁའ་ལ་བསྒྲེང་། །དཔལ་ལྡན༴ །ཐོས་བསམ་རྒྱ་མཚོའི་སྐ་རགས་ཅན་བསྐོར་ཞིང་། །འཆད་རྩོད་རྩོམ་པའི་སྣ་ཞགས་རིང་དུ་བསྐྱོད། །མཁྱེན་བརྩེ་ནུས་པའི་ཁོག་ལག་ཡོངས་སུ་རྫོགས། །དཔལ་ལྡན༴ །མཁས་གྲུབ་བྱེ་བའི་རལ་ཀླུང་ནས་དྲངས་པའི། །རྡོ་རྗེ་འཆང་གི་དགོངས་དོན་བདུད་རྩིའི་རྒྱུན། །རྟོག་གེའི་དུག་ཆུས་རང་བཟོས་མ་རྙོག་པར། །དཔལ་ལྡན༴ །བྱིན་རླབས་འཕོ་བའི་དབང་གིས་རྒྱུད་སྦྱངས་ཤིང་། །ཆིག་ཆོག་གནས་ལུགས་ཕྱག་རྒྱ་ཆེན་པོའི་དོན། །ཉམས་བཞེས་བསྟར་ལ་གཞན་དྲིང་མི་འཇོག་པར། །དཔལ་ལྡན༴། །རྟོགས་པ་དོན་གྱི་མན་ངག་ལ་བརྟེན་ནས། །ལྷན་ཅིག་སྐྱེས་སྦྱོར་ཟབ་མོའི་ཉམས་ལེན་གྱིས། །རྣལ་འབྱོར་བཞི་ཡི་རྟོགས་པ་ཚད་དུ་ཕྱིན། །དཔལ་ལྡན༴། །གདམས་ངག་སྡོང་པོ་གསུམ་འདྲིལ་ཁང་བཟང་དུ། །སེམས་ཀྱི་རྡོ་རྗེར་རྩེན་པའི་ཟླ་བཞིན་མས། །གཞན་སྡེའི་བརྟན་པ་འཕྲོག་པའི་རྣམ་འགྱུར་གྱིས། །དཔལ་ལྡན༴ །ལྟ་བས་ཤེས་བྱའི་དེ་ཉིད་རྟོགས་པས་མཁས། །སྒོམ་པས་ཉོན་མོངས་རང་ཞིར་སོང་བས་བཙུན། །སྤྱོད་པས་རང་དོན་ཡིད་བྱེད་ཟད་པས་བཟང་། །དཔལ་ལྡན༴ །ཕྱི་ལྟར་བསླབ་གསུམ་གཙང་མའི་རྒྱན་གྱིས་མཛེས། །ནང་ལྟར་རིམ་གཉིས་ཟབ་མོས་ཐུགས་རྒྱུད་སྨིན། །གསང་བ་རང་བཞིན་ཤེས་པའི་གནད་ཀྱིས་གྲོལ། །དཔལ་ལྡན༴ །མཐུ་ཆེན་བླ་མའི་བཀའ་ཁྲིམས་ལུགས་གཉིས་ཀྱི། །གཤོག་རླབས་འབར་བས་ཚུལ་མིན་མཐར་བྱེད་པའི། །བསྟན་བསྲུང་མཁའ་ལྡིང་ནག་པོའི་དྲག་ཤུལ་གྱིས། །དཔལ་ལྡན༴ །བསྔགས་འོས་ཡོན་ཏན་གཡས་སུ་འཁྱིལ་བའི་དུང་། །སྙན་གྲགས་སྐྱེ་བ་ལྔ་པའི་སྒྲ་དབྱངས་ཀྱིས། །རྫོགས་ལྡན་གསར་པའི་ལང་ཚོ་མགྲོན་ཁུག་སྟེ། །དཔལ་ལྡན༴ །ཐུགས་མཐུན་ཁྲིམས་གཙང་འདུས་སྡེ་རྒྱ་མཚོའི་འཇིང་། །གསུམ་ལྡན་ནོར་བུར་ཀླུང་དབང་ཇི་སྙེད་ཀྱིས། །བསྙེན་བཀུར་གདེངས་ཀའི་རྩེ་མོར་རྟག་མཆོད་ནས། །དཔལ་ལྡན༴ །ལྷག་བསམ་ཉིན་མོར་བྱེད་པའི་སྣང་བ་ཡིས། །བསྟན་པའི་པད་ཚལ་བཞད་པའི་དྲི་བསུང་གིས། །བློ་གསལ་སྦྲང་རྩིར་སྤྱོད་པའི་ཚོགས་འདུས་ནས། །དཔལ་ལྡན༴། ཀློག་སྤོང་འདབ་ཟུང་རྒྱས་པའི་རོལ་རྩེད་ཀྱིས། །མཁས་དང་གྲུབ་པའི་བླ་ན་ལྡིང་བཞིན་དུ། །བསྟན་འཛིན་བུང་བས་ས་ཆེན་ཀུན་ཁྱབ་སྟེ། །དཔལ་ལྡན༴། བསྟན་པ་རིན་ཆེན་མཆོག་ལྟར་སྣང་བའི་མཐུས། །ནད་མུག་འཁྲུགས་རྩོད་སྨག་རུམ་ཀུན་ཞི་ནས། །ཆར་ཆུ་དུས་འབེབས་ལོ་ཕྱུགས་རྟག་ཏུ་ལེགས། །དཔལ་ལྡན༴ །ཆོས་ཀྱི་རྒྱལ་སྲིད་ཆོས་བཞིན་སྐྱོང་བ་ཡི། །མི་དབང་ཆབ་སྲིད་མངའ་ཐང་དགུང་དུ་འཕྱུར། །འབངས་རྣམས་བདེ་སྐྱིད་དཔལ་ལ་ལོངས་སྤྱོད་ནས། །དཔལ་ལྡན༴ །དཀོན་མཆོག་རྩ་གསུམ་རྒྱ་མཚོའི་ཐུགས་རྗེ་དང་། །ཆོས་ཅན་ཆོས་ཉིད་ཟབ་མོའི་བདེན་སྟོབས་དང་། །བདག་ཅག་ལྷག་བསམ་རྣམ་པར་དག་པའི་མཐུས། །དཔལ་ལྡན་འབྲུག་པའི་བསྟན་པ་རྒྱས་གྱུར་ཅིག །ཁྱད་པར་ལྷོ་ལྗོངས་ས་ཡི་ལྟེ་བ་འདིར། །ལྔ་རིག་སྨྲ་བའི་བཤད་སྲོལ་མི་ཉམས་པར། །དཔལ་ལྡན་འབྲུག་པ་ངག་དབང་རྣམ་རྒྱལ་གྱི། །ཐུགས་བསྐྱེད་བསྟན་པ་དར་ཞིང་རྒྱས་གྱུར་ཅིག །ཅེས་པའང་དགེ་རིན་པས་མཛད་པའོ།།
ངན་ལྷད།
ངན་ལྷད་ཟེར་འདི་ སྡེ་ཚན་ནང་དང་མི་རང་རྐྱང་འབད་རུང་ རང་དོན་གྱི་ཁེ་ཕན་ལུ་བལྟ་སྟེ་ ཁྲིམས་ལྟར་མིན་པའི་ལཱ་ གཡོ་སྒྱུ་གི་ཐོག་ལས་འབད་མི་འདི་ལུ་སླབ་ཨིན། ངན་ལྷད་འདི་མང་ཤོས་ར་ དབང་ཆ་ཡོད་པའི་མི་ཚུ་གིས་འབད་བའི་གནོད་ཉེན་ཆེ་ཤོས་ཡོདཔ་ཨིན་མས། ངན་ལྷད་ཟེར་མི་འདི་ ཐ་ན་རང་གི་ཁྱིམ་ཚང་དང་སྟོབས་ཤུགས་ཡོད་པའི་མི་ཚུ་དང་གཅིག་ཁར་མཐུན་ལམ་ཉམས་མ་བཅུག་པར་བཞག་ནིའི་ཐབས་ལུ་ གྲོགས་རམ་ཕར་སྤྲོད་ཚུར་ལེན་འབད་མི་འདི་ལུ་སླབ་ཨིན་ཟེར་བཀོད་དེ་འདུག།  Corruption Perceptions Index CPI (2021) དང་འཁྲིལཝ་ད་ ནད་ཡམས་ཀོ་ཝིཌ་གི་གནས་སྟངས་ལུ་ ངན་ལྷད་ཀྱི་ལཱ་འབད་མི་འདི་འཛམ་གླིང་ནང་མར་བབས་ཏེ་འགྱོ་ཡོདཔ་ཨིན་མས། འབྲུག་རྒྱལ་ཁབ་ནང་ལུ་ ཚོང་ལཱ་འབད་མི་ཚུ་ལུ་ ངན་ལྷད་དང་འབྲེལ་བའི་དཀའ་ངལ་མེདཔ་དང་། དེ་ཡང་ འབྲུག་གིས་རྒྱལ་ཁབ་ནང་ ངན་ལྷད་འདི་བཀག་འཛིན་འབད་ནི་ལུ་གཙོ་བོར་བཏོན་ནི་འདི་གིས་ཨིན་མས་ཟེར་བཀོད་དེ་འདུག། (Bhutan Corruption Report, May 2020)
སྤྱིར་བཏང་ང་བཅས་རའི་མི་སྡེ་ནང་ལུ་ ངན་ལྷད་ཀྱི་དཀའ་ངལ་འཐོན་མི་འདི་ དང་པ་བདག་སྐྱོང་པ་ཚུ་ལུ་འདོད་དབང་གིས་སྟོབས་ཤུགས་ཡོདཔ་ལས་བརྟེན་ཨིན་མས། བདག་སྐྱོང་གི་དབང་ཚད་ག་ར་བདག་སྐྱོང་པ་ཚུ་ལུ་བྱིན་པ་ཅིན་ བདག་སྐྱོང་པ་ཚུ་གིས་ ཧེ་མ་ལས་ཡོད་པའི་ཁྲིམས་ལུགས་ཚུ་བསྒྱུར་བཅོས་འབད་ནི་ཡོདཔ་དང་ ཧེ་མ་མེད་པའི་ལམ་ལུགས་གསརཔ་ཚུ་ཡང་བཙུགས་ནི་ཡོདཔ་མས། (Asia-Pacific Development Journal, 2000). གཉིས་པ་ རྒྱལ་ཁབ་ནང་ལུ་ཁྲིམས་ལས་འགལ་བའི་ལཱ་འབད་མི་ཚུ་གི་དོན་ལས་ སྒྲིག་དམ་དྲགས་གཞི་བཙུགས་མ་འབད་ནི་འདི་གིས་ཨིན་མས། གསུམ་པ་ རང་ལུ་ལཱ་གཡོག་ཅིག་ཡོད་རུང་ དངུལ་ཕོགས་འདི་ཉུང་སུ་ཅིག་ཡོདཔ་ལས་བརྟེན་ རོགས་མི་གཞན་བཟུམ་སྦེ་ རང་ཡང་འཐོབ་དགོ་མནོ་བའི་རེ་བ་དང་ དངུལ་འབྲེལ་གྱི་གནས་སྟངས་འདི་ཡར་དྲག་གཏང་ནིའི་ཐབས་ལུ་ ནང་གསུག་བྱིན་ནི་གི་དབང་དུ་ཐལ་ནི་ཡོདཔ་ཨིན་མས། (Samah, 2018)
ངན་ལྷད་འདི་མ་རུངས་པའི་ལཱ་ཅིག་འབད་ནི་འདི་གིས་ གནོད་པ་ཡང་ལེ་ཤ་ར་འདུག། དང་པ་ ངན་ལྷད་ལས་བརྟེན་ ལས་ཁུངས་ཀྱི་མ་དངུལ་ལུ་ཡང་ཐོ་ཕོག་ནི་དང་ ལས་ཁུངས་འདི་ནང་ལཱ་འབད་མི་ཚུ་གིས་ སེམས་ཤུགས་ལུ་ཡང་གནོད་པ་ཡོདཔ་ཨིནམ་མ་ཚད་ ལས་ཁུངས་ཀྱི་མིང་གཏམ་ཡང་མེདཔ་འགྱོཝ་ཨིན་མས། (UNODC, 2019). གཉིས་པ་ ངན་ལྷད་ལས་བརྟེན་ མི་ངོམ་རང་ར་སོ་སོ་གི་མི་ཚེ་ལུ་ཡང་གནོད་པ་ཡོདཔ་ཨིན། ཁྲིམས་ལས་འགལ་བའི་ལཱ་འབད་མི་ལས་བརྟེན་ རང་ལུ་ལཱ་གཡོག་ཡོད་རུང་ལཱ་གཡོག་འདི་འབྱངམ་མ་ཚད་ ངན་ལྷད་ཀྱི་ལཱ་འབད་མི་ཨིན་པ་ཅིན་ རང་གི་ཕམ་ཚུ་གིས་ཡང་རང་ལུ་བློ་གཏད་མ་ཚུགས་པའི་གནས་སྟངས་ནང་ལྷོད་པའི་ཁར་ རང་གི་ཆ་རོགས་འཆམ་ཤོས་དང་ལཱ་མཉམ་གཅིག་འབད་མི་ཆ་རོགས་ཚུ་གིས་ཡང་ རང་ལུ་ཡིད་ཆད་བསྐྱེད་ནི་མེདཔ་འགྱོཝ་ཨིན་མས། གསུམ་པ་ ངན་ལྷད་འདི་ལས་བརྟེན་རང་གི་ད་ལྟོ་ཚུན་ཁྲལ་བཏབ་མི་འདི་ཡང་ བར་སྟོར་འགྱོ་ནི་དང་ རང་གི་བསྒྲུབས་ཡོད་པའི་ཅ་དངོས་ཚུ་འབྱངམ་མ་ཚད་ མི་སྡེ་ཚུ་གིས་ཡང་རང་ལུ་སྐྱོན་བརྗོད་འབད་ནི་རྐྱངམ་གཅིག་མ་གཏོགས་ རང་ལུ་སྡི་ཆེ་དང་སྙིང་རྗེ་སྐྱེད་མི་མི་འོང་ནི་ཨིན་མས། (IBAC, 2022).
ངན་ལྷད་འདི་མེདཔ་བཟོ་ནིའི་དོན་ལུ་ དང་པ་ཁྲིམས་ལྟར་མིན་པའི་ལཱ་འབད་མི་ཚུ་གསང་སྟེ་མ་བཞག་པར་ཕྱི་ཁར་བཏོན་ནི་དང་། ཁྲིམས་ལས་འགལ་བའི་ལཱ་འབད་མི་ཚུ་སྙན་ཞུ་མ་འབད་བར་ ཁོ་ངེའི་ཆ་རོགས་ཨིན་ ཁོ་ངེའི་སྤུན་ཆ་ཨིན་ཟེར་གསང་སྟེ་བཞག་པ་ཅིན་ ངན་ལྷད་ཀྱི་ལཱ་འབད་མིའི་མི་ལུ་རྐྱངམ་གཅིག་མེན་པར་ སྤྱིར་བཏང་མི་སྡེ་ལུ་ཡང་གནོད་པ་སྦོམ་སྦེ་ར་ཡོདཔ་མས། (IBAC, 2022). གཉིས་པ་ སྤྱིར་བཏང་མི་མང་གི་གཡོག་སྡེ་ཚུ་ དྭངས་གསལ་ཅན་དང་འགན་འཁྲི་འབག་ཚུགསཔ་སྦེ་བཟོ་དགོཔ་ཨིན། འདི་བཟུམ་སྦེ་ ང་བཅས་འབྲུག་རྒྱལ་ཁབ་ནང་ལུ་ཡང་ ངན་ལྷད་བཀག་ནིའི་དོན་ལས་ འབྲུག་ཟླ་བཅུ་པའི་ཚེས་ ༣༠ ཤིང་བྱ་མོ་ལོ་སྤྱི་ཚེས་ ༣༡.༡༢.༢༠༠༥ ལུ་མི་དབང་འབྲུག་རྒྱལ་བཞི་པ་མཆོག་གིས་ ངན་ལྷད་བཀག་སྡོམ་ལྷན་ཚོགས་འདི་ གཞི་བཙུགས་དགོ་པའི་བཀའ་ཤོག་གནང་ནུག། ངན་ལྷད་བཀག་སྡོམ་ལྷན་ཚོགས་གཞི་བཙུགས་དགོ་པའི་བཀའ་ཤོག་གནང་མི་འདི་ཡང་ རྒྱལ་ཁབ་ནང་ངན་ལྷད་མེད་པར་དགའ་བ་དང་ཞི་བདེ་འབྱུང་བཅུག་ནིའི་དོན་ལུ་ཨིན་མས། (Anti-Corruption Commission, 2016). ཤུལ་ལས་ལོ་ལྔའི་འཆར་གཞི་ཐེངས་བཅུ་གཉིས་པའི་ནང་ ངན་ལྷད་བཀག་སྡོམ་ལྷན་ཚོགས་ཀྱིས་ ངན་ལྷད་དེ་རྒྱལ་ཁབ་ནང་མེདཔ་བཟོ་ནི་ལུ་བརྩོན་ཤུགས་བསྐྱེད་དགོཔ་སྦེ་གྲོས་ཆོད་བཏོན་ཏེ་འདུག། (ACC Annual Report 2017, pp.13-14).
ངན་ལྷད་ཀྱི་ལཱ་འབད་ནི་འདི་མི་སྡེ་ནང་ མ་རུངས་བའི་ལཱ་ ང་བཅས་ག་ར་གིས་བཀོ་བཞག་དགོ་པའི་ལཱ་ཅིག་ཨིན་མས། ངན་ལྷད་ལས་བརྟེན་ འཛམ་གླིང་གི་མི་སྡེ་ནང་ལུ་དཀའ་ངལ་ལེ་ཤ་ར་འཐོན་དོ་ཡོདཔ་ཨིན། ཁྲིམས་ལས་འགལ་བའི་ལཱ་འབད་མིའི་མི་འདི་ སྤྱི་སྡེ་ནང་ལུ་ཡང་མ་ཕན་པའི་མི་ཨིནམ་མ་ཚད་ རྒྱལ་ཁབ་ལུ་ཡང་ཕན་ཐོགས་མ་ཚུགས་པའི་མི་ཅིག་ཨིནམ་ལས་ ང་བཅས་ག་ར་གིས་སྤྱི་རུབ་ཀྱི་ཐོག་ལས་ ངན་ལྷད་ཀྱི་ལཱ་རྩ་མེད་གཏང་ནིའི་ནང་བརྩོན་ཤུགས་བསསྐྱེད་དགོཔ་འདུག་གོ།།
ཁུངས་གཏུག། ANTI-CORRUPTION COMMISSION. (2016). About ACC. ANTI-CORRUPTION COMMISSION. Retrieved from https://www.acc.org.bt/?q=node/1655#:~:text=On%20the%2030th%20Day%20of,Anti%2DCorruption%20Commission%20be%20established.
ANTI-CORRUPTION COMMISSION. (2017). Anti-corruption commission agenda in the 12th FYP. Annual Report 2017, 13-14.
ibac independent broad-based anti-corruption commission. (2022). How to prevent corruption. ibac. Retrieved from https://www.ibac.vic.gov.au/preventing-corruption/you-can-help-prevent-corruption
Kuensel. (2021, November 6th). Corruption: hurdle to change and progress. Retrieved from https://kuenselonline.com/corruption-hurdle-to-change-and-progress/
Myint, U. (2000, December). Corruption:Causes, Consequences and Cures. Asia-Pacific Development Journal, 7, No.2.
RISK & COMPLIANCE PORTAL. (2020, May). Bhutan Corruption Report. RISK & COMPLIANCE PORTAL. Retrieved from https://www.ganintegrity.com/portal/country-profiles/bhutan/
Samah, S. (February 21, 2018). Corruption, Causes and consequences. Intechopen.com.
TRANSPARENCY INTERNATIONAL. (2021). CORRUPTION PERCEPTIONS INDEX 2021. CORRUPTION PERCEPTIONS INDEX 2021.
United Nationals Office on Drugs and Crime. (2019). Effects of Corruption. Anti-Corruption Module 1 Key Issues. Retrieved from https://www.unodc.org/e4j/en/anti-corruption/module-1/key-issues/effects-of-corruption.html
བདེ་སྨོན་བསྡུས་པ།
༈ བདེ་སྨོན་བསྡུས་པ་ནི།
༄༅། །ཨེ་མ་ཧོ༔ ངོ་མཚར་སངས་རྒྱས་སྣང་བ་མཐའ་ཡས་དང༔ གཡས་སུ་ཇོ་བོ་ཐུགས་རྗེ་ཆེན་པོ་དང༔ གཡོན་དུ་སེམས་དཔའ་མཐུ་ཆེན་ཐོབ་རྣམས་ལ༔ སངས་རྒྱས་བྱང་སེམས་དཔག་མེད་འཁོར་གྱིས་བསྐོར༔ བདེ་སྐྱིད་ངོ་མཚར་དཔག་ཏུ་མེད་པ་ཡི༔ བདེ་བ་ཅན་ཞེས་བྱ་བའི་ཞིང་ཁམས་དེར༔ བདག་ནི་འདི་ནས་ཚེ་འཕོས་གྱུར་མ་ཐག། སྐྱེ་བ་གཞན་གྱིས་བར་མ་ཆོད་པ་རུ༔ དེ་རུ་སྐྱེས་ནས་སྣང་མཐའི་ཞལ་མཐོང་ཤོག༔ དེ་སྐད་བདག་གིས་སྨོན་ལམ་བཏབ་པ་འདི༔ ཕྱོགས་བཅུའི་སངས་རྒྱས་བྱང་སེམས་ཐམས་ཅད་ཀྱིས༔ གེགས་མེད་འགྲུབ་པར་བྱིན་གྱིས་བརླབ་ཏུ་གསོལ༔ ཏདྱ་ཐཱ༔ པཉྩ་དྲི་ཡ་ཨ་ཝ་བོདྷ་ནཱ་ཡ་སྭཱཧཱ༔ ཞེས་པ་འདི་ནི་སྤྲུལ་སྐུ་མི་འགྱུར་རྡོ་རྗེ་དགུང་ལོ་བཅུ་གསུམ་གསེར་འཕྱང་གི་ལོ་ས་ག་ཟླ་བའི་ཚེས་བདུན་ལ་གཙོ་འཁོར་རྣམས་ཀྱིས་ཞལ་གཟིགས་པའི་ཚེ་སངས་རྒྱས་སྣང་བ་མཐའ་ཡས་ཀྱིས་དངོས་སུ་གསུངས་པའོ། །ཕྱོགས་དུས་རྒྱལ་བ་སྲས་བཅས་དགོངས༔ ཚོགས་གཉིས་རྫོགས་ལ་རྗེས་ཡི་རང༔ བདག་གིས་དུས་གསུམ་དགེ་བསགས་པ༔ དཀོན་མཆོག་གསུམ་ལ་མཆོད་པ་འབུལ༔ རྒྱལ་བའི་བསྟན་པ་འཕེལ་གྱུར་ཅིག༔ དགེ་བ་སེམས་ཅན་ཀུན་ལ་བསྔོ༔ འགྲོ་ཀུན་སངས་རྒྱས་ཐོབ་གྱུར་ཅིག༔ དགེ་རྩ་ཐམས་ཅད་གཅིག་བསྡུས་ཏེ༔ བདག་གི་རྒྱུད་ལ་སྨིན་གྱུར་ཅིགཿ སྒྲིབ་གཉིས་དག་ནས་ཚོགས་རྫོགས་ཏེ༔ ཚེ་རིང་ནད་མེད་ཉམས་རྟོགས་འཕེལ༔ ཚེ་འདིར་ས་བཅུ་ནོན་གྱུར་ཅིག༔ ནམ་ཞིག་ཚེ་འཕོས་གྱུར་མ་ཐག༔ བདེ་བ་ཅན་དུ་སྐྱེ་གྱུར་ཅིག༔ སྐྱེས་ནས་པདྨའི་ཁ་ཕྱེ་སྟེ༔ ལུས་རྟེན་དེ་ལ་སངས་རྒྱས་ཤོག༔ བྱང་ཆུབ་ཐོབ་ནས་ཇི་སྲིད་དུ༔ སྤྲུལ་པས་འགྲོ་བ་འདྲེན་པར་ཤོག༔ ས་མ་ཡ་ རྒྱ་རྒྱ་རྒྱ༔ ཞེས་པ་འདི་ནི་སྤྲུལ་སྐུ་མི་འགྱུར་རྡོ་རྗེའི་གཏེར་མའོ།
བར་ཆད་ལམ་སེལ་མ།
༄༅། །བར་ཆད་ལམ་སེལ་མ་བཞུགས་སོ།།
རྗེ་བཙུན་བྱམས་པ་མགོན་པོ་ལ་བསྟོད་པ།
༄༅། །རྗེ་བཙུན་བྱམས་པ་མགོན་པོ་ལ་བསྟོད་པ་བཞུགས་སོ།།
༄༅། །བཅོམ་ལྡན་འདས་བྱམས་པའི་ཞབས་ཀྱི་པདྨོ་དྲི་མ་མེད་པ་ལ་ཕྱག་འཚལ་ལོ། །གང་སྔོན་བསྐལ་ཆེན་གྲངས་མེད་ཆེས་གྲངས་མེད། །རིན་ཆེན་གདུགས་དྲུང་བརྟན་པའི་བློ་གྲོས་གྱུར། །སེམས་ཅན་བྱེ་བ་བརྒྱ་སྟོང་རྣམ་ཐར་འདིར། །བཀོད་པས་ཁྱོད་མཚན་བྱམས་པ་ཞེས་གྲགས་ལ། །ད་ལྟ་ཤཱཀྱའི་དབང་པོས་སྔོན་བཞེས་པའི། །རིན་ཆེན་ཅོད་པན་ཉིད་ཀྱི་དབུར་བཅིངས་པས། །རྒྱལ་བའི་རྒྱལ་ཚབ་བཅོམ་ལྡན་མ་ཕམ་པ། །ལྷ་མི་ཀུན་གྱི་སྟོན་པ་ཆེན་པོར་གྱུར། །མ་འོངས་ཁུག་པ་དང་པོའི་བརྒྱད་ཁྲི་ལ། །འཁོར་ལོས་བསྒྱུར་རྒྱལ་དུང་གི་མདུན་ན་འདོན། །འཁྲུངས་ནས་མངོན་པར་སངས་རྒྱས་ཚུལ་བསྟན་པ། །བསྐལ་བཟང་སྒྲོན་མ་ལྔ་པའི་སྨོན་རྫོགས་མཛད། །དེ་བས་མགོན་པོ་ཁྱོད་ཀྱི་ཞབས་མཐིལ་ལ། །གཏུགས་ཏེ་སྐྱེ་བ་ཀུན་ཏུ་ཆོས་ཉན་པར། །འདོད་པས་གདུངས་ལ་ཐུགས་རྗེའི་སྤྱན་རས་གཟིགས། །བསོད་ནམས་རྒྱ་མཚོས་བསྒྲུབས་པའི་མཚན་དཔེའི་འོད། །དམར་སེར་ལྷུན་པོའི་ངོགས་ལ་ཆགས་པའི་གཟི། །འཇིག་རྟེན་གསུམ་ཅི་དག་པའི་ཞིང་དུ་ཡང་། །དཔེ་ཟླས་འཕོངས་དེ་མངོན་སུམ་གྱུར་པ་མཚར། །མཐོ་རིས་མཛེས་མའི་ལག་པས་བརྒྱུས་པ་ཡི། །རིན་ཆེན་མེ་ཏོག་ཕྲེང་བ་རྒྱན་ཀུན་གྱིས། །སྤྱད་པས་མཛེས་པ་ཉིད་ཀྱང་མཛེས་བགྱིད་པ། །འདྲེན་བྱེད་ལྷ་ཡི་རྣ་བའི་བདུད་རྩི་ལགས། །དབང་པོའི་གཞུ་ཡི་མདངས་ཀྱང་མོག་བྱེད་པའི། །ལྷ་རྫས་གོས་ཀྱིས་རྣམ་པར་ཀླུབས་ནས་སུ། །ལྷ་བརྒྱའི་རལ་པའི་སྟེགས་བཅས་སེང་གེའི་ཁྲིར། །ཆོས་ཀྱི་སྒོ་མང་འགྱེད་དེར་ཕྱག་འཚལ་ལོ། །ཞེས་པའང་པདྨ་དཀར་པོས་ཀ་མ་རུ་པའི་གནས་མཆོག་ཏུ་སྦྱར་བའོ།།
སྨན་ལྗོངས་འདིར་རྗེ་མཁན་པོ་རིམ་བྱོན་གྱི་གསོལ་འདེབས།
༄༅། །རྗེ་མཁན་པོ་རིམ་བྱོན་དང་མཐུ་ཆེན་ཆོས་ཀྱི་རྒྱལ་པོའི་བསྟན་པའི་གཏད་རབས་རིམ་པར་བྱོན་ཚུལ་ནི།།
བར་དོའི་གསོལ་འདེབས།
༄༅། །བར་དོའི་གསོལ་འདེབས་བཞུགས་སོ།།
རྒྱན་དྲུག་མཆོག་གཉིས་ལ་བསྟོད་པ།
༄༅། །འཇིག་རྟེན་མཆོད་འོས་ཡོངས་ཀྱི་བླ་མ་ནི། །བཀྲ་ཤིས་ཀུན་གྱི་བཀྲ་ཤིས་གྲགས་པའི་གཞི། །ཐེག་གསུམ་འཁོར་ལོས་བསྒྱུར་བ་ཟས་གཙང་སྲས། །བསྐལ་པ་བཟང་པོའི་སྒྲོན་མ་བཞི་པར་འདུད། །གང་ཞིག་ཕན་བདེ་ཐམས་ཅད་འབྱུང་བའི་ཁུངས། །བསྟན་པ་རིན་ཆེན་ཕྱག་ཏུ་གཏད་པ་དེ། །ཆོས་བཞིན་བྱི་དོར་མཛད་པའི་དགྲ་བཅོམ་པ། །གནས་བརྟན་རྒྱལ་ཚབ་ཆེན་པོ་རྣམས་ལ་འདུད། །ཀླུ་སྒྲུབ་བློ་མཚོ་ཤིན་ཏུ་རྒྱ་ཆེའི་ཞེང་། །ནམ་ཡང་མཐའ་གཉིས་གནས་ལ་གནས་བྲལ་བས། །བདེ་བ་ཅན་གནས་མཐར་གྱིས་དང་བའི་འོད། །འཚང་རྒྱའི་རབ་དུ་བརྡལ་བ་དེ་ལ་འདུད། །ཐུབ་པར་སྨོན་ལམ་བཏབ་གྲུབ་འཕགས་པའི་ལྷ། །པདྨའི་སྦུབས་འཁྲུངས་མཁས་བསླབ་ན་ལནྡར། །མ་ཁོལ་བརྟུལ་བའི་སྒྲ་སྐད་ད་ལྟའི་བར། །དབྱར་སྐྱེས་རྔ་བོ་ཆེ་ལྟར་གྲགས་ལ་འདུད། །བྱམས་མགོན་བཅུ་གཉིས་ལོར་བསྙེན་ནངས་ཀྱི་མཐར། །དངོས་ཀྱིས་རྗེས་བཟུང་ཐུབ་པའི་མདོ་ཀུན་ལ། །ཐོགས་མེད་འདོན་འདྲི་རྩོད་མཁན་ཀུན་གྱི་དཔང་། །འོད་བྱེད་ས་ལ་གནས་པའི་ཞབས་ལ་འདུད། །སྐྱེ་བ་ལྔ་བརྒྱར་པཎྜི་ཏར་གྱུར་འདིར། །གཅེན་གྱི་དྲིན་ལས་ཕྱིར་མི་ལྡོག་ཐོབ་པ། །གཞུང་ལུགས་འབུམ་སྡེ་གོ་དགུའི་གླེགས་བམ་ཆེ། །དབྱིག་གཉེན་སངས་རྒྱས་གཉིས་པར་གྲགས་ལ་འདུད། །འཇམ་པའི་དབྱངས་ཀྱིས་རྗེས་གཟུང་དྲི་མེད་བློས། །ཀུན་བཏུས་རལ་གྲི་རེངས་པ་སྣར་བཅངས་ནས། །རྩོད་པའི་འདུན་སར་མུ་སྟེགས་ཁ་བཏགས་ཤིང་། །རྒྱལ་བསྟན་བཏེགས་པའི་ཕྱོགས་ཀྱི་གླང་པོར་འདུད། །དམ་པའི་རྣ་བར་ལྷུང་འོས་སྡེ་བདུན་གྱིས། །རྒོལ་བ་ཚར་བཅད་ཆོས་ཀྱི་སྒྲ་གྲགས་པས། །སྨྲ་བ་རྣམས་ཀྱི་གཙུག་ལག་སྟེགས་བཅས་ཏེ། །མཁའ་སྤྱོད་ཆེན་པོར་བགྲོད་པ་དེ་ལ་འདུད། །རང་གཞན་གྲུབ་མཐའ་རྒྱ་མཚོའི་ཕར་བརྒལ་ནས། །བསླབ་གསུམ་རིན་ཆེན་གཅེས་པས་མཛོད་བཀང་ཞིང་། །ལུང་བཞིན་མདོར་ཕྱུང་རིས་མེད་སློང་བ་ལ། །བགོ་བཤར་མཛད་པ་ཡོན་ཏན་འོད་ལ་འདུད། །ཤཱཀྱའི་རིང་ལུགས་ཉིན་མོར་བྱེད་པའི་འོད། །འབུམ་ཕྲག་གང་གི་ཕྲག་པར་ལྡན་པ་ནས། །མི་ཤེས་མུན་པའི་འཇུག་པ་རྒྱང་བསྲིངས་ཞེས། །ཀུན་གྱིས་ཡང་ཡང་བསྔགས་པ་དེ་ལ་འདུད།། གཞན་ཡང་རྒྱལ་བའི་བསྟན་ལ་མཛད་པའི་ཕུལ། །སྟོན་པ་ཉིན་བཞིན་འཕྱུར་བ་རྒྱ་གར་གྱི། །པཎྜི་ཏ་དང་གངས་ཅན་འདིར་བྱོན་པའི། །འཇིག་རྟེན་མིག་གྱུར་རྣམས་ལ་གུས་པས་འདུད། །ཇི་ལྟར་བདག་གིས་གུས་པས་གསོལ་བཏབ་པས། །དེ་ལྟར་ཡོན་གནས་རྣམས་ཀྱིས་མཐུ་བསྐྱེད་ནས། །ཡངས་པའི་ས་རྣམས་ཀུན་ཏུ་ཐུབ་པའི་བསྟན། །རྙེད་དང་བཀུར་སྟི་བཅས་ཏེ་རྒྱས་གྱུར་ཅིག །ཅེས་པ་པདྨ་དཀར་པོས་མཛད་པའོ།།
འཇམ་དབྱངས་སྨོན་ལམ།
༄༅། །འཇམ་དབྱངས་སྨོན་ལམ་བཞུགས་སོ།།
༄༅། །ན་མོ་མཉྫུ་ཤྲཱི་ཡེ། །ཤེས་བྱའི་མཁའ་དབྱིངས་ཟབ་ཅིང་ཡངས་པ་ལ། །བློ་གྲོས་དཀྱིལ་འཁོར་རྒྱས་པའི་འོད་ཟེར་གྱིས། །སྐྱེ་དགུའི་མི་ཤེས་མུན་པའི་ཚོགས་རྣམས་ཀུན། །སེལ་བྱེད་དབང་པོ་འཇམ་པའི་དབྱངས་ལ་འདུད། །དེང་ནས་བཟུང་སྟེ་བྱང་ཆུབ་སྙིང་པོའི་བར། །ཁྱོད་མིན་བདག་ལ་སྐྱབས་གཞན་མ་མཆིས་པས། །ལས་ཀྱི་དབང་གིས་རིགས་དྲུག་གར་སྐྱེས་ཀྱང་། །འཁོར་བའི་འཇིགས་ལས་སྐྱོབས་ཤིག་འཇམ་པའི་དབྱངས། །བདག་ནི་ཚེ་འདིའི་འདུ་བྱེད་གཏོང་བ་ན། །བརྩེ་ཞིང་བྱམས་པའི་གཉེན་བཤེས་ཀུན་དང་བྲལ། །རྔམ་ཞིང་འཇིགས་པའི་གཤིན་རྗེས་ཟིན་པའི་ཚེ། །གཤིན་རྗེའི་འཇིགས་ལས་སྐྱོབས་ཤིག་འཇམ་པའི་དབྱངས། །ཐོག་མེད་དུས་ནས་ལས་ངན་བསགས་པའི་མཐུས། །སྲིད་པ་བར་དོར་ཉོན་མོངས་རླུང་ཤུགས་ཀྱིས། །བཟོད་དཀའི་ངན་འགྲོའི་གཡང་སར་འཁྱར་སྲིད་པས། །ཉོན་མོངས་རླུང་སྒོ་ཆོད་ཅིག་འཇམ་པའི་དབྱངས། །བར་དོའི་རྣམ་ཤེས་ཉིང་མཚམས་སྦྱོར་བའི་ཚེ། །མི་ཁོམ་བརྒྱད་པོ་དག་ལས་རབ་འདས་ཤིང་། །ཐུབ་བསྟན་རྒྱལ་མཚན་འཛིན་པའི་རིགས་དག་ཏུ། །སྐྱེ་བའི་རྟེན་འབྲེལ་སྒྲིགས་ཤིག་འཇམ་པའི་དབྱངས། །སྐྱེ་བ་ཕྱི་མར་མཐོ་རིས་ཡོན་ཏན་མཆོག །བདུན་གྱིས་མཛེས་པའི་དལ་འབྱོར་ལུས་ཐོབ་ནས། །བསྟན་པ་ཚུལ་བཞིན་འཛིན་པའི་བཤེས་གཉེན་དང་། །མཇལ་བའི་རྟེན་འབྲེལ་སྒྲིགས་ཤིག། །ཐབས་མཁས་ཐུགས་རྗེ་ལྡན་པའི་བཤེས་གཉེན་དེས། །ལེགས་པར་གསུངས་པའི་གསུང་རབ་རྒྱ་མཚོའི་ཚོགས། །ཚུལ་བཞིན་རྟོགས་ནས་གཞན་ལ་སྟོན་ནུས་པའི། །རྣམ་དཔྱོད་བློ་གྲོས་སྩོལ་ཞིག། །ཚེ་རབས་ཀུན་ཏུ་གཞན་དོན་ཁོ་ནའི་ཕྱིར། །སེར་སྣ་མེད་པར་བདོག་པ་ཀུན་གཏོང་ཞིང་། །རྣམ་གཡེང་སྤངས་པའི་བསམ་གཏན་སྒོམ་པ་སོགས། །ཕར་ཕྱིན་དྲུག་ལྡན་སྩོལ་ཞིག། །འཁོར་བའི་ཚ་གདུང་སེལ་བའི་བསིལ་བྱེད་མཆོག། །གསུང་རབ་གངས་རིའི་ངོས་ལ་བལྟ་འདོད་ཀྱང་། །རྣམ་གཡེང་ལེ་ལོའི་འདམ་དུ་བྱིངས་ལགས་པས། །མྱུར་མགྱོགས་ཐུགས་རྗེས་ཟུངས་ཤིག །ཟབ་ལམ་ལྟ་བའི་ལམ་དུ་རབ་ཞུགས་ནས། །རྣམ་གྲོལ་ཐར་པའི་གླིང་དུ་འགྲོ་འདོད་ཀྱང་། །སྐལ་དམན་བདག་ནི་འཁོར་བའི་ཞགས་པས་བཅིངས། །འཁོར་བའི་ཞེན་ཐག་ཆོད་ཅིག༴ །རང་དོན་ཉེར་ཞི་ཀུནྡའི་ཚལ་སྤངས་ནས། །རླབས་ཆེན་རྒྱལ་བའི་པད་ཚལ་བལྟ་འདོད་ཀྱང་། །བདག་གི་བློ་འདི་མ་རིག་མུན་པས་བསྒྲིབས། །མ་རིག་འཐིབས་པོ་སོལ་ཅིག །མདོར་ན་བདག་སོགས་སྐྱེ་བ་ཐམས་ཅད་དུ། །གསུང་རབ་རྒྱ་མཚོའི་ཚོགས་ལ་བརྟེན་བྱེད་ཅིང་། །འགྲོ་ལ་འདོད་དགུ་མ་ལུས་འབྱུང་བའི་གནས། །ཡིད་བཞིན་ནོར་བུར་གྱུར་ཅིག །འཇམ་དབྱངས་ཁྱོད་ལ་གསོལ་བ་བཏབ་པའི་མཐུས། །ཚོགས་གཉིས་རྣམ་པར་དག་པའི་གྲུ་ཆེན་གྱིས། །འགྲོ་རྣམས་འཁོར་བའི་མཚོ་ལས་སྒྲོལ་བ་ལ། །བདག་ཀྱང་ཁྱོད་བཞིན་གྱུར་ཅིག་འཇམ་པའི་དབྱངས། །དུས་འདི་ནས་ནི་བཟུང་ནས་སུ། །ཕྱི་མ་བྱང་ཆུབ་མ་ཐོབ་པར། །རྗེ་བཙུན་འཇམ་དབྱངས་ཁྱོད་ཀྱིས་ནི། །བདག་གི་བླ་མ་མཛད་དུ་གསོལ། །གང་ཚེ་བལྟ་བར་འདོད་པའམ། །ཅུང་ཟད་དྲི་བར་འདོད་ན་ཡང་། །མགོན་པོ་འཇམ་དབྱངས་ཁྱོད་ཉིད་ནི། །གེགས་མེད་པར་ཡང་མཐོང་བར་ཤོག །བརྩེ་ལྡན་ཁྱོད་ཀྱི་མཁྱེན་རབ་འོད་ཟེར་གྱིས། །བདག་བློའི་གཏི་མུག་མུན་པ་རབ་བསལ་ནས། །བཀའ་དང་བསྟན་བཅོས་གཞུང་ལུགས་རྟོགས་པ་ཡི། །བློ་གྲོས་སྤོབས་པའི་སྣང་བ་སྩལ་དུ་གསོལ། །ཤེས་པས་སྲིད་ལ་མི་གནས་ཤིང་། །སྙིང་རྗེས་ཞི་ལ་མི་གནས་པར། །མྱ་ངན་འདས་དང་འཁོར་མི་གནས། །འཇམ་དབྱངས་ཐུགས་ཀྱི་དངོས་གྲུབ་སྩོལ། །ཕྱོགས་བཅུའི་ནམ་མཁའི་མཐས་གཏུགས་པའི། །སེམས་ཅན་ཀུན་དོན་བསྒྲུབ་བྱའི་ཕྱིར། །ཇི་ལྟར་འཇམ་དབྱངས་སྤྱོད་མཛད་པ། །བདག་སོགས་སྤྱོད་པའང་དེ་འདྲར་ཤོག། །བདག་ཀྱང་འཇམ་དབྱངས་བཀའ་དྲིན་གྱིས། །ས་རབ་དགའ་བ་ཐོབ་བར་དུ། །རྟག་ཏུ་ཚེ་རབས་དྲན་པ་དང་། །རབ་ཏུ་བྱུང་བ་ཐོབ་པར་ཤོག །འདི་བསྒྲུབས་པ་ལས་བྱུང་བ་ཡི། །དགེ་བ་བདག་གིས་གང་ཐོབ་པ། །དེས་ནི་སྐྱེ་བོ་ཐམས་ཅད་ཀྱིས། །འཇམ་དབྱངས་ཤེས་རབ་འཐོབ་པར་ཤོག། །།
ཧེ་རུ་ཀ་པའི་སྨོན་ལམ།
༄༅། །ཧེ་རུ་ཀའི་ཞིང་དུ་འདྲེན་པའི་སྨོན་ལམ་ཡིད་ཀྱི་ཤིང་རྟ་ཞེས་བྱ་བ་བཞུགས་སོ།།
Reference
དཔལ་ལྡན་འབྲུག་པའི་གསུང་རབ། ༢༠༠༩ དཔལ་ལྡན་འབྲུག་པའི་ལུགས་ཀྱི་ཞལ་འདོན་ཕྱོགས་བསྡེབས་བྱང་ཆུབ་མགྲོད་པའི་ལམ་བཟང་ཞེས་བྱ་བ་བཞུགས་སོ། ཏཱའི་པེ། ཏཱའི་ཝཱན།
འཕགས་པ་བཀྲ་ཤིས་བརྒྱད་པའི་ཚིགས་སུ་བཅད་པ།
༄༅། །འཕགས་པ་བཀྲ་ཤིས་བརྒྱད་པའི་ཚིགས་སུ་བཅད་པ་བཞུགས་སོ།།
ཨོཾ། །སྣང་སྲིད་རྣམ་དག་རང་བཞིན་ལྷུན་གྲུབ་པའི། །བཀྲ་ཤིས་ཕྱོགས་བཅུའི་ཞིང་ན་བཞུགས་པ་ཡི། །སངས་རྒྱས་ཆོས་དང་དགེ་འདུན་འཕགས་པའི་ཚོགས། །ཀུན་ལ་ཕྱག་འཚལ་བདག་ཅག་བཀྲ་ཤིས་ཤོག། །སྒྲོན་མེའི་རྒྱལ་པོ་རྩལ་བརྟན་དོན་གྲུབ་དགོངས། །བྱམས་པའི་རྒྱན་དཔལ་དགེ་གྲགས་དཔལ་དམ་པ། །ཀུན་ལ་དགོངས་པ་རྒྱ་ཆེར་གྲགས་པ་ཅན། །ལྷུན་པོ་ལྟར་འཕགས་རྩལ་གྲགས་དཔལ་དང་ནི། །སེམས་ཅན་ཐམས་ཅད་ལ་དགོངས་གྲགས་པའི་དཔལ། །ཡིད་ཚིམ་མཛད་པ་རྩལ་རབ་གྲགས་དཔལ་ཏེ། །མཚན་ཙམ་ཐོས་པས་བཀྲ་ཤིས་དཔལ་འཕེལ་བ། །བདེ་བར་གཤེགས་པ་བརྒྱད་ལ་ཕྱག་འཚལ་ལོ། །འཇམ་དཔལ་གཞོན་ནུ་དཔལ་ལྡན་རྡོ་རྗེ་འཛིན། །སྤྱན་རས་གཟིགས་དབང་མགོན་པོ་བྱམས་པའི་དཔལ། །ས་ཡི་སྙིང་པོ་སྒྲིབ་པ་རྣམ་པར་སེལ། །ནམ་མཁའི་སྙིང་པོ་འཕགས་མཆོག་ཀུན་ཏུ་བཟང་། །ཨུཏྤལ་རྡོ་རྗེ་པད་དཀར་ཀླུ་ཤིང་དང་། །ནོར་བུ་ཟླ་བ་རལ་གྲི་ཉི་མ་ཡི། །ཕྱག་མཚན་ལེགས་བསྣམས་བཀྲ་ཤིས་དཔལ་གྱི་མཆོག། །བྱང་ཆུབ་སེམས་དཔའ་བརྒྱད་ལ་ཕྱག་འཚལ་ལོ། །རིན་ཆེན་གདུགས་མཆོག་བཀྲ་ཤིས་གསེར་གྱི་ཉ། །འདོད་འབྱུང་བུམ་བཟང་ཡིད་འོང་ཀ་མ་ལ། །སྙན་གྲགས་དུང་དང་ཕུན་ཚོགས་དཔལ་བེའུ། །མི་ནུབ་རྒྱལ་མཚན་དབང་བསྒྱུར་འཁོར་ལོ་སྟེ། །རིན་ཆེན་རྟགས་མཆོག་བརྒྱད་ཀྱི་ཕྱག་མཚན་ཅན། །ཕྱོགས་དུས་རྒྱལ་བ་མཆོད་ཅིང་དགྱེས་བསྐྱེད་མ། །སྒེག་སོགས་ངོ་བོ་དྲན་པས་དཔལ་སྤེལ་བའི། །བཀྲ་ཤིས་ལྷ་མོ་བརྒྱད་ལ་ཕྱག་འཚལ་ལོ། །ཚངས་པ་ཆེན་པོ་བདེ་འབྱུང་སྲེད་མེད་བུ། །མིག་སྟོང་ལྡན་དང་རྒྱལ་པོ་ཡུལ་འཁོར་སྲུང་། །འཕགས་སྐྱེས་པོ་དང་ཀླུ་དབང་མིག་མི་བཟང་། །རྣམ་ཐོས་སྲས་ཏེ་ལྷ་རྫས་འཁོར་ལོ་དང་། །ཏྲི་ཤུ་ལ་དང་མདུང་ཐུང་རྡོ་རྗེ་ཅན། །པི་ཝང་རལ་གྲི་མཆོད་རྟེན་རྒྱལ་མཚན་འཛིན། །ས་གསུམ་གནས་སུ་དགེ་ལེགས་བཀྲ་ཤིས་སྤེལ། །འཇིག་རྟེན་སྐྱོང་བ་བརྒྱད་ལ་ཕྱག་འཚལ་ལོ། །བདག་ཅག་དེང་འདིར་བྱ་བ་རྩོམ་པ་ལ། །གེགས་དང་ཉེ་བར་འཚེ་བ་ཀུན་ཞི་ནས། །འདོད་དོན་དཔལ་འཕེལ་བསམ་དོན་ཡིད་བཞིན་འགྲུབ། །བཀྲ་ཤིས་བདེ་ལེགས་ཕུན་སུམ་ཚོགས་པར་ཤོག།
གནས་བརྟན་ཕྱག་མཆོད།
༄༅། །གནས་བརྟན་ཕྱག་མཆོད་བཞུགས་སོ།།
འཇམ་དཀར་སྒྲུབ་ཐབས།
༄༅། །འཇམ་དབྱངས་དཀར་པོའི་སྒྲུབ་ཐབས་བཞུགས་སོ།།
བདེ་བ་ཅན་གྱི་སྨོན་ལམ་བསྡུས་པ་ནི།
ཨེ་མ་ཧོཿ ངོ་མཚར་སངས་རྒྱས་སྣང་བ་མཐའ་ཡས་དང༌། །གཡས་སུ་ཇོ་བོ་ཐུགས་རྗེ་ཆེན་པོ་དང༌། །གཡོན་དུ་སེམས་དཔའ་མཐུ་ཆེན་ཐོབ་རྣམས་ལ། །སངས་རྒྱས་བྱང་སེམས་དཔག་མེད་འཁོར་གྱིས་བསྐོར། །བདེ་སྐྱིད་ངོ་མཚར་དཔག་ཏུ་མེད་པ་ཡི། །བདེ་བ་ཅན་ཞེས་བྱ་བའི་ཞིང་ཁམས་དེར། །བདག་གཞན་འདི་ནས་ཚེ་འཕོས་གྱུར་མ་ཐག །སྐྱེ་བ་གཞན་གྱིས་བར་མ་ཆོད་པ་རུ། །དེ་རུ་སྐྱེས་ནས་སྣང་མཐའི་ཞལ་མཐོང་ཤོག །དེ་སྐད་བདག་གིས་སྨོན་ལམ་བཏབ་པ་འདི། །ཕྱོགས་བཅུ་སངས་རྒྱས་བྱང་སེམས་ཐམས་ཅད་ཀྱིས། །གེགས་མེད་འགྲུབ་པར་བྱིན་གྱིས་བརླབ་ཏུ་གསོལ། །ཏདྱཐཱ། པཉྩ་དྲི་ཡ་ཨ་ཝ་བོ་དྷ་ནཱ་ཡ་སྭཱ་ཧཱ། གནམ་ཆོས་བདེ་ཆེན་ཞིང་སྒྲུབ་ནས་ཁོལ་དུ་ཕྱུངས་པའོ།། ཕྱོགས་དུས་རྒྱལ་བ་སྲས་བཅས་དགོངས། །ཚོགས་གཉིས་རྫོགས་ལ་རྗེས་ཡི་རང༌། །བདག་གིས་དུས་གསུམ་དགེ་བསགས་པ། །དཀོན་མཆོག་གསུམ་ལ་མཆོད་པ་འབུལ། །རྒྱལ་བའི་བསྟན་པ་འཕེལ་གྱུར་ཅིག །དགེ་བ་སེམས་ཅན་ཀུན་བསྔོ། །འགྲོ་ཀུན་སངས་རྒྱས་ཐོབ་གྱུར་ཅིག །དགེ་རྩ་ཐམས་ཅད་གཅིག་བསྡུས་ཏེ། །བདག་གི་རྒྱུ་ལ་སྨིན་གྱུར་ཅིག །སྒྲིབ་གཉིས་དག་ནས་ཚོགས་རྫོགས་ཏེ། །ཚེ་རིང་ནད་མེད་ཉམས་རྟོགས་འཕེལ། །ཚེ་འདིར་ས་བཅུ་ནོན་གྱུར་ཅིག །ནམ་ཞིག་ཚེ་འཕོས་གྱུར་མ་ཐག །བདེ་བ་ཅན་དུ་སྐྱེ་གྱུར་ཅིག །སྐྱེས་ནས་པདྨའི་ཁ་ཕྱེ་སྟེ། །ལུས་རྟེན་དེ་ལ་སངས་རྒྱས་ཤོག །བྱང་ཆུབ་ཐོབ་ནས་ཇི་སྲིད་དུ། །སྤྲུལ་པས་འགྲོ་བ་འདྲེན་པར་ཤོག ། སངས་རྒྱས་སྐུ་གསུམ་བརྙེས་པའི་བྱིན་རླབས་དང༌། །ཆོས་ཉིད་མི་འགྱུར་བདེན་པའི་བྱིན་རླབས་དང༌། །དགེ་འདུན་མི་ཕྱེད་འདུན་པའི་བྱིན་རླབས་ཀྱིས། །ཇི་ལྟར་བསྔོས་བཞིན་སྨོན་ལམ་འགྲུབ་པར་ཤོག །
འབྲུག་སྨྱོ་རྫས་བཀག་འཛིན་དབང་འཛིན།
༉ སྤྱིར་བཏང་འཛམ་གླིང་རྒྱལ་ཁབ་ག་ཏེ་ལུ་ཡང་ རྫས་ངན་སྨྱོ་རྫས་ལག་ལེན་འཐབ་མི་དེ་ ཉིནམ་གཅིག་བ་ཉིནམ་གཅིག་ཡར་སེང་དང་ དར་ཁྱབ་འགྱོ་བཞིན་དུ་ཡོདཔ་ཨིན་མས། དེ་བཟུམ་སྦེ་ ང་བཅས་རའི་རྒྱལ་ཁབ་ནང་ལུ་ཡང་ དེ་བཟུམ་མའི་ རྫས་ངན་ལོངས་སྤྱོད་མི་དང་དར་ཁྱབ་གཏང་ནི་ཚུ་ བཀག་དམ་འབད་ནིའི་དོན་ལུ་ སྤྱི་ལོ་ ༢༠༠༦ ལུ་ཡིག་ཚང་ལྟེ་བ་ཅིག་ ཐིམ་ཕུག་ལུང་བསྟན་ཟམ་པ་ལུ་སྦེ་གཞི་བཙུགས་འབད་མི་དབང་འཛིན་དེ་ འབྲུག་སྨྱོ་རྫས་བཀག་འཛིན་དབང་འཛིན་ཟེར་མི་དེ་ཨིན།
དེ་བཟུམ་སྦེ་ སྤྱི་ཟླ་དགུ་པའི་སྤྱི་ཚེས་ ༢༦ སྤྱི་ལོ་ ༢༠༠༦ ལུ་ འབྲུག་རྒྱལ་པོའི་བཀའ་རྒྱ་དང་འཁྲིལ་ཏེ་ རྒྱལ་གཞུང་འབྲུག་གི་འགག་སྡེ་གིས་  སྨྱོ་རྫས་དང་འབྲེལ་བའི་ཁྲིམས་ལུགས་བཀོལ་སྤྱོདསྡེ་ཕྲན་ (Narcotic Drug and Law Enforcement Unit) (NDLEU)དེ་གཞི་བཙུགས་མཛད་ནུག། དེ་ཡང་ སྨྱོ་རྫས་དང་འབྲེལ་བའི་གནད་དོན་ཚུ་ བཀག་ཐབས་འབད་ནིའི་དོན་ལུ་ཨིན་མས། དེ་དང་འབྲེལ་བའི་ ཡིག་ཚང་གཞན་ཡང་ ཏམ་ཁུ་དམ་འཛིན་ཡིག་ཚང་(Tobacco control office)ཟེར་ ཏམ་ཁུ་དམ་འཛིན་བཀོད་ཚོགས་ (Tobacco control board) ཀྱི་མངའ་འོག་ལུ་ཡོད་མི་དེ་ ཏམ་ཁུ་དམ་འཛིན་བཅའ་ཁྲིམས་ ༢༠༡༠ (Tobacco control Act 2010) དང་འཁྲིལ་ཏེ་གཞི་བཙུགས་གནང་ནུག།(“Facebook,”n.d.)
འབྲུག་སྨྱོ་རྫས་བཀག་འཛིན་དབང་འཛིན་ཟེར་ གཞི་བཙུགས་འབད་དགོ་མི་དམིགས་ཡུལ་གཙོ་བོ་ར་ རྒྱལ་ཡོངས་དགའ་སྐྱིད་དཔལ་འཛོམས་དང་ལྡན་པའི་རྒྱལ་ཁབ་འདི་ སྨྱོ་རྫས་ཀྱི་རིགས་དང་དེ་ལུ་ལོངས་སྤྱོད་མི་ཚུ་བཀག་དམ་འབད་ནི་དོན་ལུ་དང་། དེ་བཟུམ་སྦེ་ར་ དམིགས་གཏད་དེ་ཡང་ གལ་གནད་ཆེ་བའི་ལས་སྡེ་གཅིག་སྦེ་བཟོ་སྟེ། རྒྱལ་ཁབ་འདི་ནང་ལུ་འབད་མ་རུང་པའི་སྨྱོ་རྫས་ཀྱི་རིགས་ཉོ་བཙོང་འབད་ནི་ཚུ་ ཕན་ནུས་ཆེ་བའི་སྒོ་ལས་བཀག་ཐབས་འབད་ནི་ཚུ་འགོ་འདྲེན་འཐབ་ནིའི་དོན་ལུ་ཨིན་མས། (Bhutan Narcotics Control Authority, n.d.)
དེ་འབདཝ་ལས་ ད་ལྟོ་འབད་བ་ཅིན་ ཡིག་ཚང་དེ་འཛིན་སྐྱོང་འཐབ་མི་གོ་གནས་ཀྱི་གནས་རིམ་ཚུ་ཡང་ ཡོངས་ཁྱབ་མདོ་ཆེན།ལས་རོགས་ཡོངས་ཁྱབ་མདོ་ཆེན། དེ་ལས་ གཞན་ཡང་ བདག་སྐྱོང་དང་དངུལ་འབྲེལ་ཞབས་ཏོག་གི་གཙོ་འཛིན། མཁོ་མངག་མར་ཕབ་སྡེ་ཚན་(Demand Reduction Division) གྱི་འགོ་དཔོན་དང་བཀྲམ་སྤེལ་མར་ཕབ་སྡེ་ཚན་(Supply Reduction Division) གྱི་འགོ་དཔོན་དང་བཅས་ ཡོངས་བསྡོམས་ཀྱིས་ལས་གཡོགཔ་ལྔ་བཅུ་ཡོདཔ་ཨིན་མས།("Staff profile," n.d.)
དབང་འཛིན་དེ་གིས་ སྨྱོ་རྫས་དང་ཆང་གི་རིགས་ལོངས་སྤྱོད་པ་ཅིན་དེ་གི་ཉེས་དམིགས་ག་དེ་སྦེ་ཡོདཔ་ཨིན་ན་གི་སྐོར་ལས་མི་དམངས་ཡོངས་ལུ་གོ་བརྡ་སྤེལ་ནི། སྨྱོ་རྫས་ལོངས་སྤྱོད་མི་ཚུ་ལུ་ drop in centreགི་ཐོག་ལས་ཞབས་ཏོག་ཕུལ་ནི། ཆང་དང་སྨྱོ་རྫས་ལུ་ལང་ཤོར་ཐལ་ཏེ་ཡོད་པའི་མི་ཚུ་ལུ་ སྨན་རིགས་དང་བསླབ་སྟོན། དེ་ལས་མི་སྡེ་དང་འབྲེལ་བའི་ལས་རིམ་དང་ཁོང་ལུ་ལྟ་ཏོག་ཞབས་ཏོག་གི་སྒོ་ལས་ཁོང་གི་མི་ཚེ་ལེགས་བཅོས་འབད་ནིའི་དོན་ལུ་ མི་སྡེའི་ཞབས་ཏོག་དང་ རྒྱབ་སྐྱོར་ཚུ་བྱིན་ནི་ཨིན།
གཞན་ཡང་ ན་གཞོན་ག་ར་ལུ་ཆང་དང་སྨྱོ་རྫས་ལོངས་སྤྱོད་མ་བཏུབ་པའི་སྐོར་དང་དེའི་ཉེས་དམིགས་སྐོར་ལས་ IEC གོ་བ་བརྡ་སྤྲོད་འབད་ནི་ཚུ་འདུག། དེ་ཚུ་མཁོ་མངག་མར་ཕབ་སྡེ་ཚན་(Demand Reduction Division)དང་བཀྲམ་སྤེལ་མར་ཕབ་སྡེ་ཚན་(Supply Reduction Division)གཉིས་ཀྱི་གོ་འདྲེན་ཐོག་ལས་གཞི་བཙུགས་འབད་དེ་འདུག། དེ་མ་ཚད་མཁོ་མངག་མར་ཕབ་སྡེ་ཚན་(Demand Reduction Division)གྱིས་སྨྱོ་རྫས་ལོངས་སྤྱོད་མི་ཚུ་ལུ་སྔ་གོང་བརྟག་ཞིབ་དང་བཀག་ཐབས་མཛད་ནི། དེ་ལས་སྐྱོང་བཞག་དང་མི་ཚེ་ལེགས་འགྱུར་གི་ལས་རིམ་ཚུ་འགོ་འདྲེན་འཐབ་ནིའི་དོན་ལུ་འགན་ཁུར་འབག་དོ་ཡོདཔ་ཨིན་མས། (Bhutan Narcotics Control Authority, n.d.)
རྒྱབ་རྟེན།
༡.Facebook. (n.d.). Facebook. https://m.facebook.com/bnca2015
༢. (n.d.). Bhutan Narcotics Control Authority. https://bnca.gov.bt/
༣. Staff profile. (n.d.). Bhutan Narcotics Control Authority.
https://bnca.gov.bt/about-us/staff-profile/
ཨ་ཞེ་སྣང་ས་འོད་འབུམ་གྱི་རྣམ་ཐར།
ཨ་ཞེ་སྣང་ས་འོད་འབུམ་དེ་ ངོ་རིས་ག་ནི་བ་ལེགསཔ་ཡོདཔ་ལས་ ངོ་རིས་ལེགས་པའི་སྙན་གྲགས་ཀྱིས་རྒྱལ་ཁབ་ཡོངས་ལུ་ཁྱབ་ནི་དེ་གིས་ དགུང་ལོ་ཆུང་ཀུའི་བསྒང་ལས་ར་མནའམ་ ལྷང་མི་མང་རབས་ཅིག་ཐོན་ནུག། ཨིན་རུང་ ཨ་ཞེ་སྣང་ས་མོ་ར་ དམ་པའི་ཆོས་བསྒྲུབ་ནིའི་སེམས་མ་གཏོགས་ འཇིག་རྟེན་རྐྱབ་ནི་ལུ་སྤྲོ་བ་རྩ་ལས་མེདཔ་ལས་ ག་ལུ་ཡང་གཉེན་རྐྱབ་ནིའི་ཁ་མ་བཟེད་པས། ཉིནམ་ཅིག་གི་ཚེ་ ཨ་ཞེ་སྣང་ས་དེགཡོགམོ་འཛོམས་སྐྱིད་ཁྱིད་དེ་ གནས་རྙིང་དགོན་པར་ ལོ་དུས་ཀྱི་ལྟདམོ་གཟིགས་པར་བྱོན་ནུག། དེ་བསྒང་ཨ་ཞེ་སྣང་ས་དེ་ རི་ནང་དཔོན་པོ་སྒྲ་ཆེན་གྱིས་གཟིགས་ཏེ་ ཕྱག་ཞུ་མི་ཅིག་ལུ་བཀའ་གནང་སྟེ་ ཨ་ཞེ་སྣང་ས་འདི་ཁྱིད་དེ་དཔོན་གྱི་སྐུ་མདུན་ལུ་བཅརཝ་ད། དཔོན་སྒྲ་ཆེན་པ་གིས་ཁོ་གི་སྲས་གྲགས་པ་བསམ་གྲུབ་དང་གཅིག་ཁར་་ གཉེན་རྐྱབ་དགོ་པའི་བཀའ་རྒྱ་གནང་ནུག། དེ་ལུ་ཨ་ཞེ་སྣང་ས་མོ་གིས་ཕྱག་ཕྱིད་ཞུ་མ་ཚུགས་པའི་སྐོར་ལས་ དཔོན་ལུ་ གསལ་ཆ་ག་དེ་ར་ཞུ་རུང་སྙན་གསན་མ་བཏུབ་ལས་ ཐབས་ར་མེད་པར་གཉེན་རྐྱབ་དགོཔ་བྱུང་ནུག། གཉེན་རྐྱབ་པའི་ཤུལ་ལུ་སྲས་གཅིག་ཡང་འཁྲུངས་ཏེ་ སྲས་ཀྱི་མཚན་ཡང་ལྷའུ་དར་པོ་ཟེར་གསོལ་ནུག།
རྒྱལ་སྲས་གྲགས་པ་བསམ་གྲུབ་ཀྱི་ཨ་ཞེམོ་  ཨ་ནི་སྙེད་མོ་ཟེར་་སེམས་ག་ནི་བ་རྩུབ་དྲགས་འབད་མི་ཅིག་ཡོདཔ་ཨིན་པས། དེ་གིས་སྦེ་ ཨ་ཞེ་སྣང་ས་ཀྱིས་ཕྱི་ནང་གི་ལཱ་ག་དེ་ཅིག་རྩ་འགེངས་ཏེ་མཛད་རུང་ ཨ་ནི་སྙེད་མོ་གི་སེམས་ཁར་རྩ་ལས་མ་བབས་པར་དཔོན་ཡབ་སྲས་གཉིས་ལུ་ མ་ཧན་པའི་ཞུ་ལོག་ར་རྐྱབ་སྡོད་དོ་ཡོདཔ་མས། ཚར་གཅིག་འབདཝ་ད་ བསོད་སྙོམས་ལྷང་མི་ མི་གཉིས་འོང་སྟེ་རེད་བྱིནམ་ད་ ཨ་ནི་སྙེད་མོ་དེ་ཙིགཔ་ཟ་སྟེ་ ཨ་ཞེ་སྣང་ས་དེ་དྲངས་པ་གིས་མ་ཚད་ སྐྱ་ཡང་འབལ་ཏེ་མོ་རའི་སྐྱ་ཨིནམ་བཟོ་སྟེ་དཔོན་གྲགས་པ་བསམ་གྲུབ་ལུ་སྟོནམ་ད་དཔོན་གྱིས་ཡང་བརྟགས་ཤིང་ག་ནི་ཡང་མ་དཔྱད་པར་ ཨ་ཞེ་ལུ་ཕྱག་སྦྱིག་གནང་ནུག།
དཔོན་དེ་གིས་ཨ་ཞེ་གིས་གསེར་ཡང་སྦྱིན་པ་བཏང་དཔ་ཨིན་མས་ཟེར་ ད་རུང་ཕྱག་སྦྱིག་གནངམ་ལས་ ཕྱི་རུ་ཅིག་འབདཝ་ད་ ཨ་ཞེ་སྣང་ས་དེ་ ན་ཟུག་དང་སེམས་འཁྲུལ་སྣང་ལངས་པའི་ཤུགས་ཀྱིས་ཐུགས་དྲན་མེད་ངང་ལས་གཤགས་སོ་ནུག། དེ་གི་སྐོར་ལས་ཕྱག་ཞུ་མི་ཚུ་གིས་དཔོན་ལུ་དགོངས་སྐོར་ཞུཝ་ད་ དཔོན་ཡབ་སྲས་གཉིས་ཡང་ ཐུགས་མ་བདེ་བར་གཟིགས་པར་བྱོནམ་ད་ ངོ་མ་ར་གཤགས་ཡོདཔ་སྦེ་གཟིགས་ནུག། དེ་ཚེ་གཡོགཔོ་དང་གཡོགམོ་མི་སེར་ག་ར་སེམས་འཁྲུལ་སྣང་ལངས་ཏེ་སྡོད་པའི་བསྒང་ ཨ་ཞེ་མོ་རའི་སྐུ་ཚེ་མ་རྫོགས་པའི་ཁར་ ཡེ་ཤེས་མཁའ་འགྲོ་མའི་ལུང་བསྟན་ཅིག་ཡང་ ཡོདཔ་ལས་གཤིན་རྗེ་ཆོས་ཀྱི་རྒྱལ་པོ་གིས་ལོག་སྟེ་ འཇིག་རྟེན་མི་ཡུལ་ལུ་ ཆོས་བསྒྲུབ་པར་བཏང་ནུག། དེ་ལས་ཨ་ཞེ་སྣང་ས་འོད་འབུམ་གྱི་རྣམ་ཤེས་དེ་ མོ་ར་གི་ཧེ་མའི་སྐུ་ཕུང་ནང་ཐིམ་སྟེ་ སྐུ་གཟུགས་དེའི་ཐོག་ལུ་ར་འདས་ལོག་སྦེ་བཞེངསམ་ད་ སྐུ་ཕུང་སྲུང་མི་ག་ར་རྣམ་རྟོག་ལངས་ཏེ་ ལ་ལུ་ཅིག་བྱོག་འགྱོ་རུང་ འདས་ལོག་ཨིནམ་ཧ་གོ་སྟེ་ དེ་ཁར་ཡོད་མི་ག་ར་གིས་དད་པ་མོས་གུས་བསྐྱེད་དེ་ ཕྱག་དང་བསྐོར་ར་རྐྱབ་ནུག།
རྣམ་ཐར་འདི་ ད་རེས་ནངས་པའི་དུས་ཚོད་ནང་ལུ་ག་ཅི་དེ་ ཕན་རླབས་ཆེཝ་སྦེ་མཐོང་མས། དེ་ཡང་ ད་རེས་ནངས་པའི་མི་ཚུ་ ཆོས་ལུ་དད་པ་ཉམས། ལས་རྒྱུ་འབྲས་ལུ་བརྩི་མཐོང་མེད། ལས་དཀར་ནག་གི་ཁྱད་པར་ཕྱེ་ཤེས་མ་ཤེས་ཀྱི་གནས་སྟངས་ལུ་ དམ་པའི་ཆོས་འདི་ལུ་སྙིང་པོ་ག་དེ་ཅིག་ཡོདཔ་ཨིན་ནའི་སྐོར་ལས་ མི་ཚུ་ལུ་ནད་ལུ་ཕན་པའི་སྨན་གྱི་བདུད་རྩི་བཟུམ་ཡོདཔ་ལས་ བློ་སེམས་ཆོས་ལུ་འགྱུར་ནི་ལུ་ ག་ཅི་དེ་ཕན་ཐོགས་ནི་མས།།
འཕྲིན་ལས་དབང་ཕྱུག་དང་རིན་འཛིན་རྡོ་རྗེ. (n.d.). ཨ་ཞེ་སྣང་གསལ་གྱི་པར་རི་སྲུང་དེབ.ཕུན་ཚོགས་གླིང: KMT PRESS.
སྐུ་ལྔ་རབ་རྫོགས་མ།
༄༅། །སྐུ་ལྔ་རབ་རྫོགས་མ་བཞུགས་སོ།།
ཨཔ་ཟླཝ་དཔལ།
སྒྲ་སྙན་དང་གཞུང་སྒྲ་གི་རྩེད་དཔོན་ཟླཝ་དཔལ་འབྱོར་ ཡོངས་གྲགས་ལུ་ ཨཔ་ཟླཝ་དཔལ་ཟེར་སླབ་མི་འདི་ སྤུ་ན་ཁ་རྫོང་ཁག་ ནོརབུ་སྒང་རྒེད་འོག་ གཡུས་རྟ་ལོག་ ཧེ་མ་ཆོས་རྒྱལ་རིམ་བྱོན་ཚུ་གི་གདན་ས་ སྔར་སྲོལ་གྱི་ཞབས་ཁྲ་ཚུ་མི་ཉམས་གོང་འཕེལ་གཏང་སའི་གཡུས་འདི་ལས་ཨིན་མས། ཁོ་སྤྱི་ལོ་ ༡༩༣༢ ཀྱི་ལོ་ལུ་སྐྱེས་ནུག།
ཨཔ་ཟླཝ་དཔལ་འདི་ གཉེན་ཚར་གསུམ་རྐྱབ་སྟེ་ ཨ་ལུ་བུམོ་གསུམ་ཡོདཔ་དང་ འབྲུག་ཤར་ཕྱོགས་པདྨ་དགའ་ཚལ་ལས་ཨིན་མི་ ཡོངས་གྲགས་ཅན་གྱི་གཞུང་སྒྲ་དང་འབོད་སྒྲའི་ཞབས་ཁྲ་འཐེན་མི་ འཇིགས་མེད་འབྲུག་པ་ཟེར་མི་འདི་ ཁོ་གི་ཤ་རུས་གཅིག་ལས་མཆེད་པའི་བུ་བཟུམ་སྦེ་བརྩིཝ་ཨིན་མས། ཨཔ་ཟླཝ་དཔལ་འདི་ སྐྱེས་ལོ་ ༩ ལངམ་ད་ སྤུ་ན་ཁ་རྫོང་ནང་ དགེ་སློང་སྦེ་གཏན་འཇགས་ཀྱི་སྡོད་གནས་ཐོབ་ཡོདཔ་མ་ཚད་ རྟ་ལོག་དགོན་པ་ནང་ འཆམ་དཔོན་སྦེ་ཡང་ ལོ་ངོ་མང་རབས་ཅིག་ཕྱག་ཞུ་ནུག།
ལཱ་དང་གྲུབ་འབྲས།
ཁོ་ར་ ནང་པའི་ཆོས་ལུ་དད་པ་སྦོམ་ཡོད་མི་ཅིག་ཨིནམ་དང་ སྙན་ཆ་བརྩིས་ཏེ་ སྔར་སྲོལ་གྱི་སྒྱུ་རྩལ་གཞན་ཚུ་ཡང་ ལྷབ་སྦྱང་འབད་ནུག། ཁོ་གིས་ རང་ལུགས་ཀྱི་སྙན་ཆ་ཚུ་ ཁོ་ར་སྦེ་ར་ལྷབ་སྦྱང་འབད་ཡོདཔ་དང་ སྐྱེས་ལོ་ ༢༣ ལངམ་ད་ སྒྲ་སྙན་སྐྲོག་མི་སྐད་གྲགས་ཅན་དང་ གཞུང་སྒྲ་དང་འབོད་སྒྲ་འཐེན་མི་ཡོངས་གྲགས་ཅན་ཅིག་ཨིན་མི་ སིཝ་ལ་པདམ་རྡོ་རྗེ་ལས་ རང་ལུགས་ཀྱི་ཞབས་ཁྲ་ གཞུང་སྒྲ་དང་འབོད་སྒྲ་ཚུ་ སྒྲ་སྙན་དང་བཅསཔ་སྦེ་ལྷབ་ནི་འགོ་བཙུགས་ནུག། དེ་མ་ཚད་ ཡོངས་གྲགས་ཅན་གྱི་དང་ཕུའི་ཞབས་ཁྲ་རྙིངམ་ཚུ་ མ་ཚང་ཚངམ་སྦེ་ སིཝ་ལ་པདམ་རྡོ་རྗེ་ལས་ལྷབ་སྦྱང་འབད་བའི་ཤུལ་ལས་ རྒྱལ་ཡུམ་ཨ་ཞེ་སྐལ་བཟང་ཆོས་སྒྲོན་དབང་ཕྱུག་མཆོག་གི་ཚོན་གཏང་མི་དང་ སྙན་ཆ་སྐྲོག་མི་སྦེ་ཕྱག་ཞུ་ནུག། དེ་ལས་ སྐྱེས་ལོ་ ༢༧ ལངམ་ད་ འབྲུག་པའི་སྙན་ཆ་སྐྲོག་མིའི་གྲངས་སུ་སྦེ་ འབྲུག་གི་མཐའ་ཟུར་ཅིག་ནང་ལས་ གནམ་མེད་ས་མེད་བྲེལ་ཟིང་ཅན་གྱི་ས་གནས་ རྒྱ་གར་ཀཱལ་ཀ་ཊ་ལུ་ཞབས་ཁྲ་སྒྲ་གཟུང་འབད་བར་འགྱོ་མི་ཅིག་ཨིན་མས། ཨཔ་ཟླཝ་དཔལ་གྱིས་ ད་ལྟོ་ཚུན་ཚོད་ ཁོ་གིས་ཞབས་ཁྲ་ག་དེམ་ཅིག་འཐེན་ཡི་ག་དང་ གླུ་དེབ་ག་དེམ་ཅིག་བཟོ་ཡི་ག་ མི་ཤེས་པས། གནམ་མེད་ས་མེད་ཡོངས་གྲགས་ཐོན་པའི་ཞབས་ཁྲ་ ལྷ་ས་ནོར་བུ་གླིང་ལ། རྒྱལ་གསར་རྒྱ་ལུ་འབྱོན་པའི་བསྒང་། བཀྲ་ཤིས་ལགས་སོ་ཚུ་ ད་ལྟོའི་བར་ན་ཡང་ མི་རྒན་གཞོན་བར་གསུམ་ག་ར་གིས་འཐེན་སྲོལ་ཡོདཔ་ཨིན། ད་རུང་ ཁོ་གིས་ སྒྲ་སྙན་གཅིག་རྐྱངམ་གཅིག་བསྐྲོགས་ཏེ་འཐེན་པའི་ཞབས་ཁྲའི་གླུ་དེབ་ལེ་ཤ་ར་སྤེལ་ཡོདཔ་དང་ སྒྲ་སྙན་གྱིས་མ་དོ་བར་ འབྲུག་པའི་སྔར་སྲོལ་གྱི་སྙན་ཆའི་རིགས་གཞན་ཚུ་ཡང་བསྐྲོགས་ཏེ་ ཞབས་ཁྲ་འཐེན་ཏེ་འདུག།
སྤྱི་ལོ་ ༡༩༩༩ གི་ལོ་ལུ་ འབྲུག་ལུ་སྙན་ཆའི་མདུན་ལམ་ནང་ ཞབས་ཏོག་གང་དྲག་ཕྱག་ཞུ་མི་ཅིག་འབདཝ་ལས་ མི་དབང་འབྲུག་རྒྱལ་བཞི་པ་མཆོག་ལས་ འབྲུག་ཐུགས་སྲས་ཀྱི་རྟགས་མ་ཞུ་མི་ སྙན་ཆ་མཁན་འགོ་དང་པ་ཨིན་མས། ཨཔ་ཟླཝ་དཔལ་གྱིས་ སྤྱི་ལོ་ ༢༠༠༧ ལུ་ ཁོ་ར་སྐྱེས་ལོ་་ ༥༢ ལངམ་ད་ གཞུང་འབྲེལ་དུ་ སྒྲ་སྙན་བསྐྲོག་ནིའི་ལཱ་ནང་ལས་ དགོངསམ་ཞུ་སྟེ་ སྤྱི་ལོ ༢༠༢༢ ལུ་ དགུང་ལོ་ ༩༠ ལངམ་ད་གཤགས་སོ་ནུག།
རྒྱབ་རྟེན་དཔེ་ཐོ།  Facebook (28/1/2019) Perfect TMX TMT is on Facebook https://m.facebook.com
ཟླཝ་དང་པའི་ལོ་གསར།
ང་བཅས་རའི་ནང་པ་ཆོས་ལྡན་གྱི་རྒྱལ་ཁབ་འདི་ནང་ལུ་ ལོ་གསར་ཟེར་བའི་དུས་ཚོད་འདི་ དུས་ཚོད་གཞན་དང་ཕྱདཔ་ད་ལུ་ གནམ་མེད་ས་མེད་ཁྱད་དུ་འཕགས་པ་ཅིག་ཨིན། ལོ་གསར་ལུ་ལྷམ་པ་མ་འདྲཝ་ལེ་ཤ་ཡོད་པའི་ནང་ལས་ཟླཝ་དང་པའི་ལོ་གསར་ཟེར་ ཉིནམ་གནམ་མེད་ས་མེད་ཁག་ཆེ་ཤོས་ཅིག་སྦེ་རྩིཝ་ཨིན། སླབ་སྲོལ་ལས་འབད་བ་ཅིན་ ཟླཝ་དང་པའི་ལོ་གསར་འདི་བོད་རྒྱལ་ཁབ་ལས་ དར་དརཝ་ཨིན་ཟེར་སླབ་ཨིན། དེ་ཡང་ རབ་བྱུང་བཞི་པའི་མེ་མོ་ཕག་ལོ་སྤྱི་ལོ་ ༡༢༢༧ གྱི་ལོ་ལུ་ ཧོར་གྱི་རྒྱལ་པོ་ཇིང་གིར་གྱིས་ཁམས་མེ་ཉག་བཅོམ་འདི་གིས་རྒྱལ་ཁ་ཐོབ་པའི་བཀྲ་ཤིས་པའི་་དགའ་སྟོན་རྟེན་འབྲེལ་འདི་ མཆུ་ཟླ་འདི་ལུ་ཕོག་ནི་འདི་གིས་ བོད་ལུ་ཧོར་ཟླ་དང་པ་ཟེར་བརྩིས་བ་ལས་བཟུང་ བོད་ལུ་ཟླ་དང་པའི་ལོ་གསར་བརྩི་སྲུང་ཞུ་སྲོལ་བྱུང་ནུག། མཆུ་ཟླ་ཟེར་སླབ་དགོ་མི་འདི་རྩིས་གཞུང་ལྟར་གྱི་ཟླ་གྲངས་ཀྱི་མིང་སྐར་མའི་མིང་སྦེ་རྩི་སྲོལ་ཡོདཔ་ལས་བརྟེན་ཨིན།
ཟླཝ་བཅུ་གཉིས་པའི་ལོ་གསར་དང་ཆ་འདྲཝ་སྦེ་ ཟླཝ་དང་པའི་ལོ་གསར་གྱི་ཉིནམ་དང་པ་ལུ་ འབུལ་བ་ཕུལ་ནི་སྲོལ་ཡང་ཡོདཔ་ཨིན། བོད་ལུ་ཧོར་ཟླ་དང་པའི་ལོ་གསར་བརྩི་དགོ་པའི་དགོས་པ་འདི་ བོད་འདི་སྔ་ཕྱི་རིམ་པར་སྦེ་ཧོར་གྱི་འོག་ལུ་ལོ་ངོ་མང་རབས་ཅིག་གནས་སྡོད་ནི་འདི་གིས་ཧོར་ལུགས་སྦེ་རྩི་སྲོལ་བྱུང་ནུག། ད་རུང་ ཧེ་མ་འབྲུག་གི་ཤར་ཝང་སྤ་གསུམ་གྱི་མི་སེར་འདི་ཚུ་གིས་ ཟླ་དང་པའི་ལོ་གསར་འདི་ རྒྱལ་པོའི་ལོ་གསར་ཟེར་སླབ་ཨིན། དེ་སྦེ་སླབ་དགོ་མི་འདི་ ཧོར་ཇིང་གིར་རྒྱལ་པོའི་ལོ་གསར་བརྩི་ནི་འདི་གིས་ མི་སེར་འདི་ཚུའི་ཁ་ལས་གཏམ་རྒྱུད་དང་རྣ་རྒྱུན་བཟུམ་ཅིག་སྦེ་སླབ་ཨིན་མས།
ཉིནམ་འདི་ང་བཅས་ར་ འབྲུག་མི་ཡོངས་ཀྱི་ ང་བཅས་རའི་རྒྱལ་ཁབ་ཀྱི་དགའ་སྐྱིད་དཔལ་འཛོམས་ཀྱི་དམིགས་དོན་ ཆོས་དང་ལམ་སྲོལ་མི་ཉམས་གོང་འཕེལ་གཏང་ནི་ལུ་ གནམ་མེད་ས་མེད་ཁག་ཆེ་དྲགས་ཅིག་ཨིན། ཉིནམ་འདི་ནང་ གཞུང་གི་ཡིག་ཚང་དང་སློབ་གྲྭ་ཁག་ གཞན་ལས་སྡེ་དང་ཡིག་ཚང་ཚུ་ག་ར་ ངལ་གསོ་སྦེ་བཞགཔ་ཨིནམ་ལས་ བཟའ་ཚང་ཚུ་ག་ར་གཅིག་ཁར་འཛོམས་ཏེ་དགའ་དགའ་སྤྲོ་སྤྲོ་སྦེ་སྡོད་་ནིའི་དུས་ཚོད་ཅིག་ཨིན། དེ་གི་ནང་ལས་ ཁག་ཆེ་ཤོས་གཅིགཔོ་འདི་ སྔོན་མ་རང་གི་ཕམ་བཟང་པོ་ཚུ་གིས་ མ་འོངས་བུ་རྒྱུད་ཚུ་ལུ་ ཤུལ་བཞག་སྦེ་བཞག་ཡོད་པའི་ རྒྱལ་ཁབ་ཀྱི་སྲོག་ཤིང་དང་འདྲ་བའི་ ལམ་སྲོལ་བདག་འཛིན་འབད་ནི་ལུ་ གནམ་མེད་ས་མེད་ཕན་ཐོགས་ཡོད་པའི་ལུགས་སྲོལ་ཅིག་ཨིན། ལོ་གསར་གྱི་རིམ་པ་དེ་ ང་བཅས་རའི་རྒྱལ་ཁབ་ནང་ལུ་ དང་ཕུ་ཕ་དང་མའི་སྐབས་ལས་བརྩི་སྲུང་ཞུ་སྲོལ་ཡོདཔ་ལས་ ད་ལྟོ་ཡང་ཉམས་མ་བཅུག་པར་ འབྲུག་མི་ཡོངས་ཀྱིས་ མ་བཏུབ་བཏུབ་སྦེ་བརྩི་སྲུང་ཞུ་སྟེ་ཡོདཔ་ཨིན།
ལོ་གསར་གྱི་ཉིནམ་འདི་ མང་ཆེ་བ་ཅིག་ ཤར་ཕྱོགས་རྫོང་ཁག་ནང་ལུ་ཡོངས་གྲགས་སྦེ་བརྩི་སྲུང་ཞུ་སྲོལ་ཡོདཔ་རུང་ ད་རེས་ནངས་པ་ རྒྱལ་ཐད་ཐད་ཁ་ལས་ཕར་ ག་ར་གིས་བརྩི་སྲུང་བཞུཝ་ཨིན། དེ་འབདཝ་ལས་ ལོ་གསར་གྱི་ཉིནམ་འདི་ལུ་ ཡིག་ཚང་དང་ལས་སྡེ་ཚུ་ག་ར་ ངལ་གསོ་ཨིནམ་ལས་ ཉིནམ་འདི་ལུ་ ལཱ་ཁག་ཆེ་ཏོག་ཏོ་ག་ཅི་བཟུམ་ཅིག་རུང་ བཤོལ་བཞག་སྟེ་ངལ་འཚོ་སྡོདཔ་ཨིན། ཉིནམ་དེ་ཁར་་ ས་ཕྱོག་གཞན་ཁར་ཡོད་མི་ཕམ་དང་སྤུན་ཆ་ ཁྱིམ་ཚང་གཉེན་ཉེཝ་ཚུ་ ག་ར་རང་གི་གཡུས་ཁར་འོངས་སྦེ་ གཅིག་ཁར་འཛོམས་ཏེ་ དྲོ་པ་གི་ཐུགཔ་ལས་འགོ་བཙུགས་ཏེ་ བཞེས་སྒོ་ལྷམ་པ་མ་འདྲཝ་སྦེ་བསྒྲིགཧ་ཞིནམ་ལས་ མཛར་ཅུམ་ཟ། དེ་ལས་ ཉིནམ་འདི་ནང་ལུ་ ལྷ་ཁང་དགོན་སྡེ་ཚུ་ནང་ལས་ཕར་ ཕྱག་མཆོད་དཀར་མེ་ཚུ་ཕུལ་ཏེ་ ལོ་གསརཔ་ཚེས་པའི་ ཉིནམ་ལས་འགོ་བཟུང་ རྐྱེནདང་བར་ཆད་ག་ནི་ཡང་མེད་པར་ དགའ་སྐྱིད་ཀྱི་ངང་ལུ་སྡོད་ནི་དང་ བསམ་པའི་རེ་བ་ཚུ་ག་ར་འགྲུབ་བཅུག་ཟེར་བའི་སྨོན་ལམ་བཏབ་ཨིན། དེ་ལས་ གཞུང་སྒེར་དམངས་གསུམ་ག་ར་ མདའ་དང་ཁུ་རུ་ དེ་ལས་རང་ལུགས་ཀྱི་རྩེདམོ་གཞན་ཚུ་ཡང་བརྩེ་ནི་ཡོདཔ་དང་ ཨམ་སྲུ་ཚུ་གིས་ རྩེདམོ་བརྩེ་ས་ལུ་ ཞབས་ཁྲ་རྐྱབ་ཤེས་མི་ཚུ་གིས་ཞབས་ཁྲ་རྐྱབ་ དེ་ལས་ཞབས་ཁྲ་རྐྱབ་མ་ཤེས་མི་ཚུ་གིས་ ཇ་ཆང་ཚུ་བསྒྲིགས་ཏེ་སྐྱེལཝ་ཨིན། དེ་ལས་ ཕྱི་རུ་ཕོ་མོ་ག་ར་གནསཔོ་གཅིག་གི་ཁྱིམ་ནང་ལུ་ ག་ར་དགའ་དགའ་སྤོ་སྤྲོ་བའི་སྒོ་ལས་ དྲོ་པ་ཚུན་ཚོད་གནམ་མ་ནངསམ་ཚུན་ཚོན་ ཞབས་ཁྲ་རྐྱབ་སྟེ་སྡོདཔ་ཨིན།
ཉིནམ་འདི་ དུས་ཧེ་མ་ལས་ར་ འབྲུག་མི་ཚུ་གིས་གནམ་མེད་ས་མེད་སྤྲོ་བ་ཆེ་ཏོག་ཏོ་སྦེ་རྩིཝ་ཨིནམ་དང་ ད་ལྟོའི་བར་ན་ཡང་འགྱུར་བ་ག་ནི་ཡང་མེད་པར་ བརྩི་མཐོང་དང་དག་སྣང་བསྐྱེད་དེ་ ག་ཅི་དེ་ལྷག་བསམ་རྣམ་དག་གིས་སྒོ་ལས་བརྩི་སྲུང་ཞུཝ་ཨིན།
ཁུངས་གཏུག།  Namgay, D. (2011). Lomae Lochoe. In proceedings of the sixth Colloquium on Tangible and Intangible culture of Bhutan.
Samten. (n.d.). Retrieved from https://acharyasamten.blogspot.com.
འཁྲབ་རྩེདཔ་ མགོནམ་རྡོ་རྗེ།
འབྲུག་རྒྱལ་ཁབ་མཐའ་དབུས་མེད་པར་ གཏམ་སྙན་གྲགས་ཁྱབ་སྟེ་ཡོད་པའི་འཁྲབ་རྩེདཔ་མགོནམ་རྡོ་རྗེ་འདི་ དབང་འདུས་ཕོ་བྲང་རྫོང་ཁག་ སྲས་ཕུ་རྒེད་འོག་ གཡུས་དབང་འདུས་མགོན་པ་ལས་ཨིན་མས། འཁྲབ་རྩེདཔ་ཁོ་གི་སློབ་རིམ་ཆུང་བའི་ཤེས་ཡོན་ཚུ་ ནུརབུ་ལྡིང་སློབ་གྲྭ་བར་མ་ལས་མཐར་འཁྱོལ་ནུག། དེ་ལས་ འབྲིང་རིམ་སློབ་གྲྭའི་ཤེས་ཡོནའདི་ སྤུ་ན་ཁ་ལས་སྐྱིད་ཐང་སློབ་གྲྭ་ནང་ལས་མཇུག་བསྡུ་ནུག། དེ་ལས་ མཐོ་རིམ་གོང་མའི་ཤེས་ཡོན་འདི་ཤེས་རབ་རྩེ་མཐོ་རིམ་སློབ་གྲྭ་ལས་ སྤྱི་ལོ་ ༡༩༩༤ ལུ་མཐར་འཁྱོལ་ནུག།
མགོནམ་རྡོ་རྗེ་གི་འཁྲབ་སྲུང་གོ་དང་པ་ར་ ནོར་གླིང་སྒྲ་དབྱངས་ཀྱི་བཟོ་སྐྲུན་འབད་ཡོད་མིའི་འཁྲབ་སྟོན་ འཇིགས་བྲལ་ཟེར་མི་ནང་ལུ་བརྩེས་ནུག། དེ་ལས་ བཀོད་ཁྱབ་མདོ་ཆེན་འགོ་དང་པ་ར གློག་བརྙན་མཆོད་རྟེན་སྐོར་ར་ནང་ལུ་འབད་ཡོདཔ་དང་ ད་ལྟོ་ཚུན་ཚོད་ ཁོ་གིས་འཁྲབ་སྲུང་ ༢༢ བྲིས་ཡོདཔ་དང་ གློག་བརྙན་ ༧ གྱི་བཀོད་ཁྱབ་མདོ་ཆེན་དང་གློག་བརྙན་ ༣༨ ནང་ལུ་འཁྲབ་རྩེདཔ་སྦེ་བརྩེས་ཏེ་འདུག། སྤྱི་ལོ་ ༡༩༩༧ གྱི་ལོ་ལུ་ གློག་བརྙན་འགོ་དང་པ་ དམ་ཚིག་སྤང་བཙུགས་ཟེར་མི་ནང་ལུ་འཁྲབ་རྩེདཔ་གི་རྒྱབ་སྐྱོར་པ་སྦེ་བརྩེས་ཡོད་རུང་ གློག་བརྙན་གཅེས་པའི་བུ་ཟེར་མི་ནང་ལས་ ཡོངས་གྲགས་ཐོན་ཡོདཔ་མ་ཚད་ གློག་བརྙན་འདི་ནང་ལས་འཁྲབ་རྩེད་རྒྱབ་སྐྱོར་པ་དྲག་ཤོས་ཀྱི་རྟགས་མ་ཐོབ་ནུག།
འཁྲབ་རྩེདཔ་མགོནམ་རྡོ་རྗེ་གིས་ ད་ལྟོ་ཚུན་ཚོད་ཐོབ་མིའི་རྟགས་མའི་ཐོ་ཡང་། (Awards).
༡) འཁྲབ་སྲུང་དྲག་ཤོས་ཀྱི་གསལ་ར་བརྒྱད།
༢) འཁྲབ་རྩེདཔ་རྒྱབ་སྐྱོར་པ་དྲག་ཤོས་ཀྱི་གསོལ་ར་བཞི།
༣) འཁྲབ་རྩེདཔ་དྲག་ཤོས་ཀྱི་གསོལ་ར་གསུམ།
༤) བཟློག་མཆོག་འཁྲབ་རྕེདཔ་གི་གསོལ་རས་གསུམ།
༥) རྫོང་ཁ་སླབ་མི་དྲག་ཤོས་ཀྱི་གསོལ་ར་གསུམ།
༦) གློག་བརྙན་དྲག་ཤོས་ཀྱི་གསོལ་ར་གཉིས།
༧) བཀོད་ཁྱབ་མདོ་ཆེན་དྲག་ཤོས་ཀྱི་གསོལ་ར་གཅིག།
༨) དགོད་བྲ་སྒྱར་མི་འཁྲབ་རྩེདཔ་དྲག་ཤོས་ཀྱི་གསོལ་ར་གཅིག།
འཁྲབ་རྩེདཔ་མགོནམ་རྡོ་རྗེ་གིས་ འབྲུག་གི་སྤྱི་ཚོགས་དང་པ་ སྤྱི་ལོ་ ༢༠༠༨ ལས་ ༢༠༡༣ པའི་ནང་ཉི་གཤོར་སྲས་ཕུ་འདེམས་ཁོངས་ལས་ འབྲུག་ཕུན་སུམ་ཚོགས་པའི་རྒྱལ་ཡོངས་ཚོགས་འདུའི་འཐུས་མི་སྦེ་ཕྱག་ཞུ་ནུག། ད་རེས་ནངས་པ་ ཁོ་གིས་འབྲུག་གློག་བརྙན་ཚོགས་པའི་ནང་ གློག་བརྙན་མ་འདྲཝ་ཚུ་ནང་བཙའ་མར་གཏོགས་ཏེ་ར་ཡོདཔ་ཨིན་མས།
རྒྱབ་རྟེན། འབྲུག་གློག་བརྙན། (འབྲུག་གི་སྙན་གྲགས་ཅན་གྱི་མི) www.facebook.com
ཁྲུས་གསོལ།
༈ ཁྲུས་གསོལ་ནི།